title: Slobodskoi

text: Paikalla sijainnut venäläinen linnake mainitaan ensimmäisen kerran vuonna 1505. Slobodskoin kaupunki on perustettu vuonna 1599. Vuonna 1780 siitä tuli Vjatkan lääniin kuuluneen kihlakunnan keskus. 1800-luvun alussa se oli huomattava Arkangelin kautta käydyn ulkomaankaupan välittäjä. 1900-luvun alussa Slobodskoi oli läänin suurin teollisuuskaupunki. Venäläisten lisäksi seudulla asui udmurtteja ja tataareja.


title: Slobodskoi

text: Nykyään kaupungissa on mm. puunjalostus-, koneenrakennus-, rakennustarvike- ja elintarviketeollisuutta. Nähtävyyksiä ovat vuonna 1784 rakennettu Marian ilmestyksen kirkko kellotorneineen, Katariinan kirkko (1599, 1914), Verhne-Tšepetskin luostarin jäänteet (vuosina 1610–1613 rakennettu porttitorni kirkkoineen) ja Anfilatovin kauppiastalo (1775). Kaupungissa on syntynyt kirjailija Aleksandr Grin.


title: Sami Rinne (kuvataiteilija)

text: Sami Rinne (s. 1971 Vaasa) on suomalainen kuvataiteilija. Hän on opiskellut Vapaassa taidekoulussa 1990–1992 ja Kuvataideakatemiassa 1991–1997 ja on valmistunut kuvataiteen maisteriksi.


title: Sami Rinne (kuvataiteilija)

text:
Sami Rinteen teokset ovat pääosin ekpressiivisiä. Usein niissä esiintyy ihmisfiguureja. Rinne on tehnyt myös isokokoisia abstrakteja teoksia ja muotokuvia, kuten Helsingin kaupunginvaltuuston puheenjohtajan Suvi Rihtniemen muotokuvan (2002).
Rinne on Suomen taidegraafikoiden varsinainen jäsen.


title: Sami Rinne (kuvataiteilija)

text: Rinne on toiminut niin taidegraafikkona, aktiivisena taiteilijana, graafisena suunnittelijana, mainonnan konsulttina ja matkailuyrittäjänä. Valmistui kuvataideakatemiasta kuvataiteen maisteriksi pääaineena taidegrafiikan painomenetelmät niin kuparikaiverruksesta litografiaan kuin serigrafiaan ja muihin valokuvapohjaisiin tekniikoihin.


title: Sami Rinne (kuvataiteilija)

text: Töitä yksityisissä ja julkisissa kokoelmissa.


title: Sami Rinne (kuvataiteilija)

text:
Koulutus
1991 - 1997 Kuvataiteen kandidaatti 1995 Kuvataiteen maisteri, KuM 1997
Yksityisnäyttelyt
Näyttelyt 1993-2015 Ryhmä- ja yksityisnäyttelyt Viime aikoina aktiivisesti lähinnä Bangkokissa ja myös Suomessa. Galleria Pirkko-Liisa Topeliuksella Yksityisnäyttelyt 2009 Bangkok Boogie-Woogie, Galleria P-L Topelius 2009 Art at Play, Bangkok, Silom 2008 Galleria Liisa Ekquist, Noormarkku 2007 Galleria Nefret, Turku 2004 Galleria P-L Topelius, Helsinki 2003 Sininen talo, Salo 2002 Galleria 5, Oulu 2000 Taidekeskus Mältinranta, Tampere 2000 Galleria Bakeliittibambi, Helsinki 2000 Galleria P-L Topelius, Helsinki 1999 Kulttuuriareena Glorian avajaiset, Helsinki 1998 Naantalin kylpylä, Naantali 1998 Galleria 1, Turku 1998 Galleria Bakeliittibambi, Helsinki 1997 Galleria P-L Topelius, Helsinki 1997 Hotelli Ateljee, Turku 1997 Galleria Studio 5, Tukholma 1997 Vuorelan kartano, Viitasaari 1997 Elämä ei ole unta, Gallery Mosabacka (nyk. P-L Topelius), Helsinki Ryhmänäyttelyt 2008 Valomon kesänäyttely, Kokemäki 2008 Galleria Liisa Ekquist, Noormarkku 2005 Sata palaa, Lönnströmin taidemuseo, Rauma 2000 Vaasan Taidehalli (yhteisnäyttely Hannu Leimun kanssa), Vaasa 2000 Sollentunan taidemessut (oma osasto), Tukholma 1998 Galleria Bakeliittibambi, Enkeleitä, Helsinki 1996 Synti -näyttely, Porvoon Taidehalli yhdessä Laura Melan, Kirsti Wibergin ja Asko Sutisen kanssa 1996 Bysantti, Galleria P-L Topelius, Helsinki yhdessä Kirsti Wibergin kanssa (ääniteos Mika Karhunen ja Joanne Morgan) 1994 Lux Aeterna, Kuvataideakatemian Galleria, yhdessä muusikko Jukka Pietisen kanssa 1993 Laituri -näyttely, Galleria Mosabacka, Helsinki 1993 Nauru -näyttely, Galleria Mosabacka, Helsinki


Painajaisia ja unikuvia 1: Yksinäinen sormi "(Nightmares and Dreamscapes, 1993") on Stephen Kingin kirjoittama novellikokoelma. "Yksinäinen sormi" on ensimmäinen osa suomalaisesta painoksesta. Toisen osan nimi on "".


title: Sovetsk (Kirovin alue)

text: Sovetsk (, ) on kaupunki Kirovin alueella Venäjällä. Se sijaitsee Pižma-joen rannalla lähellä paikkaa, jossa se laskee Vjatkaan, 227 kilometriä Kirovista etelään. Kaupunki on Sovetskin piirin keskus. Asukkaita on 17 200 henkeä (vuonna 2005).


title: Sovetsk (Kirovin alue)

text: Kaupunki on saanut alkunsa marien asuttamalle seudulle vuonna 1594 perustetusta "Kukarkan" linnakkeesta. 1700–1800-luvuilla Kukarkan kylä oli huomattava kaupan ja käsityöammattien keskus. Vuonna 1918 kylästä tuli Sovetskin taajama ja vuonna 1937 kaupunki.


title: Sovetsk (Kirovin alue)

text: Nykyään Sovetskissa on elintarvike-, huopa- ja puunjalostusteollisuutta sekä viljavarasto. Lähistöllä kaivetaan soraa. Kotiseutumuseo esittelee seudun rikasta käsityöperinnettä. Kaupunki on kuuluisa pitseistään. Nähtävyyksiä on vuoden 1700 tienoilla rakennettu Pokrovan kirkko.


title: Sovetsk (Kirovin alue)

text: Vjatšeslav Molotov on syntynyt Kukarkassa.


Painajaisia ja unikuvia 2: Anteeksi, oikea numero "(Nightmares and Dreamscapes, 1993") on Stephen Kingin kirjoittama novellikokoelma. "Anteeksi, oikea numero" on toinen osa suomalaisesta painoksesta. Ensimmäisen osan nimi on "".


title: Bruce MacVittie

text: Bruce MacVittie on yhdysvaltalainen näyttelijä. Hänet tunnetaan muun muassa televisiosarjoista "", "", "", "Kova laki", "Num3rot", "Sopranos", "Sinkkuelämää", "L.A. Law", "Miami Vice" ja "Barney Miller" ja elokuvasta "Million Dollar Baby".


title: Midimaker

text: Midimaker on The Nth Systemin vuonna 2004 julkaisema Midi-musiikin sävellysohjelma, jota on jo vuodesta 2002 lähtien kehittänyt Trent Miller. Ohjelmalla on mahdollista säveltää kahdeksan eri raitaa kattavaa midi-musiikkia helposti ja nopeasti. Säveltäminen tapahtuu valitsemalla ensin valmiista 174 ääntä kattavasta valikosta haluamansa äänen, ja vetämällä hiirellä nuotteja eri sävelkorkeuksille. Samalla voi vaikuttaa myös siihen, kuinka kauan kyseistä nuottia soitetaan. Myös sävellyksen tempoa voi säätää. Sävellyksen raitoja voi käsitellä myös erikseen raitojen piilotustoiminnolla. Valmiin midi-musiikin voi viedä tavallisena Midi-jaksona, jota Windows Media Playerkin pystyy toistamaan. Keskeneräiset projektit Midimaker tallentaa *.MIA-tiedostostona, jota vain Midimaker pystyy lukemaan.


title: Midimaker

text: Midimaker on software-ohjelma, jota voi käyttää 50 käynnistyskertaa maksutta. Sen jälkeen ohjelma lukkiutuu niin, että Midi-muotoon vieminen ei enää onnistu, ja täyden ohjelman käytön jatkamiseksi ohjelma tulee rekisteröidä. Rekisteröinti maksaa 19.95 amerikan dollaria.


title: A. E. van Vogt

text: Alfred Elton van Vogt () oli kanadalainen tieteiskirjailija.


title: A. E. van Vogt

text: Van Vogt syntyi Winnipegissä Kanadassa 1912. Hänen vanhempansa olivat alankomaalaisia siirtolaisia. Kirjallisen uransa alussa van Vogt kirjoitti viihdelehtiin muun muassa rakkaustarinoita, mutta pian hän siirtyi enemmän pitämänsä science fictionin pariin. Hän kirjoitti lukuisia tarinoita muun muassa "Astounding Science Fiction" -lehteen. Yksi hänen lehteen kirjoittamistaan tarinoista oli 1940 ilmestynyt moniosainen "Slan", josta tuli hänen esikoisromaaninsa, kun se julkaistiin kirjana 1946.


title: A. E. van Vogt

text: Van Vogt sai Yhdysvaltojen kansalaisuuden 1944. Hän muutti Los Angelesiin, jossa hän tapasi 1950 L. Ron Hubbardin ja tutustui hänen skientologiaa edeltäneeseen dianetiikkaan. Van Vogt innostui aiheesta, lopetti kirjoittamisen ja ryhtyi perustamaan dianetiikan keskusta Los Angelesiin. Kirjailijaksi hän palasi vasta 1962, minkä jälkeen hän kirjoitti aiempaakin tuotteliaammin.


title: A. E. van Vogt

text: Van Vogt oli naimisissa kahdesti. Hänen ensimmäinen vaimonsa oli tieteiskirjailija Edna Mayne Hull, joka kuoli 1975, ja toinen vaimo oli Lydia Brayman. Van Vogt kuoli Alzheimerin tautiin 2000.


title: A. E. van Vogt

text: Van Vogtia pidetään yhtenä tieteiskirjallisuuden kulta-ajan suurista mestareista Isaac Asimovin, Robert Heinleinin ja Theodore Sturgeonin ohella. Hänet on nimetty yhdeksi tieteiskirjallisuuden Grand Mastereista.


title: A. E. van Vogt

text: Van Vogtin teoksista on suomennettu ainoastaan joitain novelleja.


title: HMS Orion (1910)

text: HMS Orion oli Britannian kuninkaallisen laivaston Orion-luokan taistelulaiva. Alus rakennettiin Portsmouthin telakalla ja se otettiin palveluskäyttöön 1910, jolloin se liitettiin Kotilaivastoon.


title: HMS Orion (1910)

text: Ensimmäisen maailmansodan syttyessä "HMS Orion" liitettiin osaksi 2. Taistelulaivaviirikköä Suureen laivastoon (), joka koottiin Orion -luokan ja King George V -luokan taistelulaivoista. Se otti osaa Skagerrakin taisteluun 1916, missä se ei kärsinyt vaurioita.


title: HMS Orion (1910)

text: "HMS Orion" poistettiin palvelukäytöstä 1922 ja myytiin romutettavaksi.


title: Kejsi Tola

text: Kejsi Tola (s. 5. helmikuuta 1992 Tirana) on albanialainen laulaja.


title: Kejsi Tola

text: Tolan laulajan ura sai alkunsa vuonna 2003 voitettuaan Albanian laulujuhlien nuorten äänten laulukilpailun. Neljä vuotta myöhemmin hän voitti myös Albanian Idols-kilpailun. Tola opiskeli Jordan Misjan musiikkilyseossa Tiranassa.


title: Kejsi Tola

text:
Tola edusti maataan vuoden 2009 Eurovision laulukilpailussa kappaleella "Më merr në ëndërr" voitettuaan Albanian euroviisukarsinnan Festivali i Këngësin 21. joulukuuta 2008. Kejsi Tola kävi tiiminsä kanssa Saksassa nauhoittamassa kappaleensa englanninkielisen version, joka kantaa nimeä "Carry Me in Your Dreams", joka on niin ollen kappaleen lopullinen ja esitettävä versio. Kappaleen koreografian on tehnyt Julian Bulku, joka oli myös vuonna 2008 Kreikan edustajan Kalomiran koreografi. Kejsin lisäksi Moskovan lavalle kiipesivät 2 taustalaulajaa sekä 3 miespuolista tanssijaa. Hän sijoittui kilpailun loppupisteissä sijalle 17 pisteillä 48.
Vuonna 2012 Tola ottaa osaa uudelleen Festivali I Kengësiin kappaleellaan S'jemi më atje. Kappale pääsi semifinaaleista eteenpäin finaaliin, jonka päivämäärä on 22.12.2012.


title: Orion-luokka (taistelulaiva)

text: Orion-luokka oli Britannian kuninkaallisen laivaston taistelulaivaluokka, johon kuului neljä niin sanottua superdreadnoughtia.


title: Orion-luokka (taistelulaiva)

text: Orion-luokka poikkesi edeltäneestä Colossus-luokasta siinä, että palattiin 13,5 tuuman pääaseisiin, joilla saavutettiin sama tai suurempi tuhovoima kohteessa pienemmällä lähtönopeudella. Samalla piteni tykinputkien käyttöikä, koska lähtönopeuden nostaminen kulutti enemmän tykinputkia. Aikaisemmilla 12 tuuman tykeillä ammuttiin 395 kg:n ammuksia, mutta 13,5 tuuman ammus painoi 566 kg.


title: Orion-luokka (taistelulaiva)

text: Alukset olivat myös ensimmäisiä sitten HMS Dreadnoughtin, jossa kaikki pääaseet olivat pituussuuntaisella keskiakselilla ja ensimmäisiä aluksia, joissa oli kääntyvät tornit sekä edessä että takana.


title: Orion-luokka (taistelulaiva)

text: Panssarointia oli parannettu aikaisemmista luokista lisäämällä rungon panssarointia, mikä tarjosi paremmin suojan vihollisen tulelta. Alus oli myös rakenteeltaan matalampi kuin aikaisemmat ja muistutti enemmän kevyitä risteilijöitä kuin aikaisempia taistelulaivoja.


title: Orion-luokka (taistelulaiva)

text: Sivuilla panssarin paksuus oli 30 cm ja torneissa 28 cm.


title: Orion-luokka (taistelulaiva)

text: Luokan moottoreina olivat tehokkaammat höyrykoneet, koska alus oli raskaampi ja nopeudeksi vaadittiin 21 solmua. Polttoaineena käytettiin hiiltä ja öljyä.


title: Wulfoald

text: Wulfoald (k. 680) oli Austrasian major domus eli käskynhaltija 656–680. Hän oli myös Neustrian ja Burgundin major domus 673–675.


title: Wulfoald

text: Wulfoald oli Austrasian sijaishallitsijana Kilderik II:n ollessa alaikäinen, ja hän pysyi tärkeimpänä vallankäyttäjänä myös kuninkaan tultua täysi-ikäiseksi. Klotar III:n kuoltua Kilderik sai myös Neustrian ja Burgundin kruunun ja nimitti Wulfoaldin näidenkin alueiden major domukseksi. Kilderik murhattiin kuitenkin jo 675, ja Wulfoald joutui pakenemaan takaisin Austrasiaan, jossa hän ylimystön tuella nosti kuninkaaksi Dagobert II:n. Myös Dagobert murhattiin muutaman vuoden kuluttua, ja Wulfoald kuoli pian tämän jälkeen.


title: Top-Toy

text: Top-Toy A/S oli suurin lelujen vähittäismyyjä Pohjois-Euroopan markkinoilla. Holdingyhtiö omistaa yritykset nimeltä BR-lelut, Toys ”R” Us (Skandinavia) sekä Top-Toy (Hongkong) Ltd.


title: Top-Toy

text: Yrityksen keskusvarasto ja pääkonttori sijaitsevat Tanskan Tunessa. Lisäksi Top-Toylla on hankintaosasto Hongkongissa. Yhtiön johtajana toimii Peter Gjoerup.


title: Top-Toy

text: Joulukuun 2018 lopussa Top-Toy asetettiin konkurssiin heikosti sujuneen joulumyynnin takia.


title: Top-Toy

text: Vuonna 1950 Børge Rasmussen avasi Tanskan Roskildessa lehtikioskin, jossa alettiin pian myydä myös leluja. Vuonna 1963 Børge Rasmussenin pojat Bjarne ja Henrik Gjørup tulivat mukaan yritykseen, ja samalla syntyi päätös yrityksen erikoistumisesta leluihin. Tällöin myös pantiin Børge Rasmussenin nimikirjaimet, BR, liikkeen julkisivuun ja yrityksen uudeksi nimeksi tuli BR-Legetøj (BR-Lelut).


title: Top-Toy

text: BR jatkoi siitä lähtien kasvamistaan, aluksi vuosittain yhdellä uudella liikkeellä, mutta myöhemmin kasvuvauhti kiihtyi nopeasti. Marraskuussa 1990 muodostettiin Top-Toy A/S yhteiseksi rungoksi kaikelle yritystoiminnalle. 1990-luvun puolivälissä yritys allekirjoitti pitkäaikaisen master franchise -sopimuksen Toys "R" Usin pohjoismaisesta toiminnasta. Viimeisimpänä siirtona oli Pohjoismaiden suurimman lelujakelijan K. E. Mathiasenin osto. Vuonna 2009 Top-Toyn kahteen vähittäismyyntiketjuun Pohjois-Euroopassa kuului 270 myymälää .


title: Muhammad Ali Jinnah

text:
Muhammad Ali Jinnah (25. joulukuuta 1876 – 11. syyskuuta 1948) oli intialainen lakimies, Muslimiliiton johtaja ja Pakistanin perustaja. Hän oli merkittävä poliitikko ja valtiomies Brittiläisessä Intiassa aina 1900-luvun ensimmäiseltä vuosikymmeneltä lähtien. Ennen kuolemaansa hän ehti toimia vuoden ajan itsenäisen Pakistanin ensimmäisenä kenraalikuvernöörinä eli valtionpäämiehenä. Pakistanissa Jinnahia kutsutaan urdunkielisillä arvonimillä "Quaid-e-Azam" ("Suuri Johtaja") ja "Baba-e-Qaum" ("Kansakunnan Isä").
Jinnah kuului länsimaisen koulutuksen ja elämäntavat omaksuneeseen Bombayn sivistyneistöön, mutta hänellä oli vahva muslimi-identiteetti. Älykkääksi, sivistyneeksi ja karismaattiseksi luonnehdittu Jinnah aloitti uransa Kongressipuolueessa, josta erottamisen jälkeen siirtyi Muslimiliittoon 1913. Vuodesta 1934 lähtien hän toimi uudelleen järjestetyn Muslimiliiton johtajana nousten Kongressipuolueen ja sen johtajan Jawaharlal Nehrun pahimmaksi haastajaksi. Jinnahin tärkein poliittinen sanoma oli, että Intia muodostui kahdesta erillisestä kansakunnasta, joista toisen muodostivat muslimit ja toisen hindut. Näillä kahdella kansakunnalla ei ollut mitään muuta yhteistä kuin alisteisuus brittiläiselle sortovallalle. Aluksi hän vaati muslimeille erillistä autonomiaa ja lopulta Intian itsenäisyyden mahdollisuuksien kasvaessa erillisen muslimivaltion perustamista. Hänen mukaansa Intia tuli jakaa muslimien Pakistaniin ja hindujen Hindustaniin. Hän ei hyväksynyt, että Hindustaniksi määrittelemänsä alue ottaisi itsenäistyessään nimekseen Intia. Hän vaati muslimivaltion rajoiksi Bengalia (Itä-Pakistan) ja Balochistanin, Sindhin ja Punjabin muodostamaa Länsi-Pakistania. Ongelma muslimivaltion perustamisesta tuli 1947, kun sille alettiin käytännössä piirtämään rajoja.


title: Muhammad Ali Jinnah

text: Jinnah syntyi nimellä Mahomedali Jinnahbhai Karachissa, Sindhissä, joka oli joutunut brittien valtaan 1843. Jinnahin syntyaikoihin Sindh kuului Bombayn hallintopiiriin ("Bombay Presidency"). Jinnahin tarkkaa syntymäaikaa ei ole tiedossa. Häntä käsittelevät koulupaperit väittävät hänen syntyneen 20. lokakuuta 1875, mutta Jinnahin ensimmäisen elämäkerran kirjoittaneen Sarojini Naidun syntyneen joulupäivänä 1876.


title: Muhammad Ali Jinnah

text: Jinnah oli vanhin seitsenhenkisestä sisarparvesta, joka oli syntynyt Mithibai and Jinnahbhai Poonjalle. Hänen isänsä Jinnahbhai (1857–1901) oli varakas gujaratikauppias, joka muutti Sindhiin Kathiawarista ennen Jinnahin syntymää. Hänen isoisänsä oli ksatriyat-kastiin (poliittisen ja sotilaallisen vallan omaava kasti) kuuluva bhati Poonja Gokuldas Panelin kylästä, Gondalin valtiosta, Kathiawarista. Perhe oli muuttanut Kathiwariin Shiwalista Multanin lähistöltä. Osa lähteistä arvelee, että Jinnahin esi-isät olivat islamiin kääntynyttä hinduaatelistoa. "Rajputit" eli hinduaatelisto ovat "ksatriyat"-kastiin kuuluva ryhmä, jonka väitetään periytyvän muinaisista kuninkaallisista ksatriyat-sotilasdynastioista. Hinduaatelisto on ollut kautta aikain merkittävässä asemassa Intiassa.


title: Muhammad Ali Jinnah

text: Perheen esikoista Muhammad Alia seurasivat kuusi muuta sisarusta: veljet Ahmad Ali, Bunde Ali ja Rahmat Ali sekä siskot Maryam, Fatima ja Shireen.


title: Muhammad Ali Jinnah

text: Jinnahin uskonnollisuus on aina ollut kiistelyiden ja väittelyiden kohteena, varsinkin kun kyse on Intian muslimiliikkeen johtajasta. Jinnah ei ollut mitenkään harras muslimi, vaan pukeutui lähinnä eurooppalaisiin pukuihin ja puhui englantia enemmän kuin äidinkieltään gudžaratia. Lapsuudessaan hänen kotonaan puhuttiin kutšia, sindhiä, urdua ja englantia. Käytännössä englanti oli hänen äidinkielensä. Jinnah esimerkiksi piti whiskystä ja kerrotaan hänen syöneen sianlihaa. Hän oli omaksunut länsimaalaisen makutottumuksensa, elämäntapansa ja mieltymyksensä pääasiassa briteiltä. Jinnahin perhe kuului šiialaisten ismailiittien khoja-lahkoon, mutta myöhemmin hän kääntyi šiialaisuuden valtasuuntaukseen kaksitoistašiialaisuuteen. Toisaalta joskus on väitetty hänen ollen sunnimuslimi, mutta yleensä Jinnah indentifioi itsensä vain pelkästään muslimiksi. Jinnahilla islam tarkoitti lähinnä tiettyä kulttuuripiiriä, joka muodosti oman erillisen yhteisönsä ja osansa Intiassa.


title: Muhammad Ali Jinnah

text: Nuori levoton opiskelija Jinnah opiskeli useissa kouluissa: Sindh Madrasatul Islam-lukiossa Karachissa, hetken ajan Gokal Das Tej Primary Schoolissa Bombayssa ja lopulta kristillisen lähetysseuran lukiossa Karachissa, jossa hän suoritti Bombayn yliopiston järjestämän ylioppilastutkinnon 16-vuotiaana.


title: Muhammad Ali Jinnah

text: Samana vuonna 1892 Jinnahilla tarjottiin harjoittelijan paikkaa Graham's Shipping and Trading Companyn toimistosta Lontoossa. Tällä yrityksellä oli tärkeitä liiketoimia Jinnahbhai Poonjan karachilaisen yrityksen kanssa. Ennen lähtöään Englantiin hän meni naimisiin äitinsä tahdosta etäisen kaksi vuotta nuoremman serkkunsa Emibai Jinnahin kanssa. Avioliitto ei kuitenkaan kestänyt kauaa, kun Emibai kuoli muutaman kuukauden kuluttua. Myöhemmin Jinnahin asuessa Englannissa hänen äitinsä kuoli. Lontoossa Jinnah pian jätti työpaikkansa ja aloittaakseen lakiopintonsa liittymällä Lincoln's Inniin. Lincoln's Innin vastaanottotiskin luona oli lista kymmenestä tuomarista kautta-aikain ja listan ensimmäisenä nimenä oli Muhammed. Tämä oli ainut syy siihen, miksi Jinnah päätti aloittaa lakiopintonsa Lincoln's Innissä. Kolmen vuoden opiskeluiden jälkeen 19-vuotiaana hänestä tuli nuorin intialainen, joka valmistunut lakimieheksi Englannissa. Näihin aikoihin Jinnah kiinnostui myös politiikasta. Intialaisista poliitikoista hän ihaili erityisesti Dadabhai Naorojia ja Sir Pherozeshah Mehtaa, joista ensimmäistä hän oli yhdessä opiskelijatovereidensa kanssa nostamassa Britannian parlamenttiin ensimmäiseksi aasialaiseksi. Vaikka Englannissa olonsa aikana Jinnah oli kehittänyt aika paljonkin brittiläistä imperiumia ymmärtäviä näkemyksiä Intian itsehallinnosta, hän kuitenkin tuomitsi brittiläisten viranomaisten ylimielisyyden ja näiden harjoittaman syrjinnän intialaisia kohtaan.


title: Muhammad Ali Jinnah

text: Viimeisen lukuvuotensa lukuvuotensa aikana Englannissa Jinnah joutui kovan paineen alle, kun hänen isänsä liiketoimet romahtivat. Siirryttyään Bombayhin hänestä tuli menestyvä lakimies ja hän sai mainetta erityisesti sen jälkeen, kun hän voitti vuonna 1905 niin sanotun "Kokousjupakan" ("Caucus Case") asianomistajansa nationalistijohtaja Sir Pherozeshah Mehtan hyväksi. Hänen maineensa taitavana asianajajana sai intialaisjohtaja Bal Gangadhar Tilakin palkkaamaan hänet samana vuonna puolustusasianajajakseen Bombayn korkeimpaan oikeuteen, jossa häntä syytettiin kansankiihotuksesta. Jinnah yritti osoittaa, ettei intialaisen vaatimus oman maansa vapaudesta ja itsehallinnosta ole kansankiihotusta, mutta Tilak sai silti ankaran vankeustuomion.


title: Muhammad Ali Jinnah

text: Näihin aikoihin Jinnah rakennutti kodikseen Bombayn Malabar-kukkulan hienostoalueelle ison kartanotyyllisen talon, joka myöhemmin sai nimenkin Jinnah House.


title: Muhammad Ali Jinnah

text: Vuonna 1896 Jinnah liittyi Intian kansalliseen kongressipuolueeseen ("Indian National Congress"), joka oli suurin intialainen poliittinen organisaatio. Kuten enemmistö kongressipuolueen jäsenistä tuohon aikaan, Jinnah ei kannattanut välitöntä itsenäisyyttä, vaan katsoi brittiläisten vaikutteiden koulutuksessa, laissa, kulttuurissa ja teollisuudessa olevan hyödyksi Intialle. Jinnahista tuli tuli Majesteettisen lakiasäätävän neuvoston jäsen. Neuvosto oli eräänlainen lakisäätävä parlamentti, mutta käytännössä sillä ei ollut oikeata valtaa tai auktoriteettia, vaan sen edustajisto koostui lähinnä nimitetyistä lojalisteista ja eurooppalaisista. Kuitenkin Jinnahilla oli vaikutusvaltaa lapsiavioliittoja rajoittaneen lain ("Child Marriages Restraint Act") ja muslimien uskonnollisten waqf-lahjoitusten hyväksymisessä. Hänet myös nimitettiin Sandhurst-komiteaan, joka auttoi Intian sotilasakatemian perustamisessa Dehra Duniin. Ensimmäisen maailmansodan aikana Jinnah asettui muiden intialaisten maltillisten kanssa tukemaan Britannian sotatoimia toivoen, että intialaiset saisivat palkkioksi tästä poliittisia vapauksia.


title: Muhammad Ali Jinnah

text: Mahatma Gandhin hindukeskeinen politiikka pakotti Jinnahin jättämään Kongressipuolueen. Jinnah oli alun perin vältellyt liittymistä Yleisintialaiseen muslimiliitto on (engl. "All India Muslim League") pitäen sitä liian muslimisuuntautuneena. Lopulta hän kuitenkin liittyi Muslimiliittoon vuonna 1913 ja tuli valituksi kolme vuotta myöhemmin Lucknowin neuvotteluiden puheenjohtajaksi. Jinnahista tuli Lucknowin sopimuksen arkkitehti. Sopimus loi yhteisen linjan Kongressipuolueen ja Muslimiliiton välille itsehallintoa käsittelevissä kysymyksissä sekä näin ollen pystytti yhteisen yleisintialaisen rintaman brittien vastapuoleksi.


title: Muhammad Ali Jinnah

text: Jinnah oli myös tärkeässä asemassa Yleisintialaisen itsehallintoliiton ("All India Home Rule League") perustamisessa vuonna 1916. Yhdessä Annie Besant, Tilak ja Jinnah vaativat itsehallintoa () Intialle samaan tapaan kuin Kanadan, Uuden Seelannin ja Australian dominioilla oli. Jinnah johti liiton Bombayn hallintopiirin jaostoa. Vuonna 1918 Jinnah avioitui toisen vaimonsa 24 vuotta nuoremman Rattanbai "Ruttie" Petitin kanssa. Petit oli Jinnahin ystävän Sir Dinshaw Petitin nuori muodikas tytär, joka kuului Bombayn zarahustralaisen yhteisön eliittiin. Odottamattomasti morsiamen perhe vastusti kovasti avioliittoa, kuten myös puhdasoppiset muslimit. Rattanbai hylkäsi perheensä ja kääntyi muodollisesti islamiin omaksuen uudeksi nimekseen Maryam Jinnah, jota hän ei kuitenkaan käyttänyt jättäen nimen vain viralliseksi. Samalla Rattanbai hylkäsi parsi yhteisön. Pariskunta jäi asumaan Bombayhin ja he säännöllisesti matkustivat eri puolilla Intiaa ja Eurooppaa. Vuonna 1919 pariskunta sai ainoan lapsensa tytär Dina Jinnahin.


title: Muhammad Ali Jinnah

text: Jinnahin ongelmat kongressipuolueen kanssa alkoivat Mohandas Gandhin suosion etenemisestä vuonna 1918. Gandhi kannatti väkivallatonta kansalaistottelemattomuutta ja hinduarvoja, jotta saavutettaisiin kaikille aasialaisille "Swaraj" (itsenäisyys tai itsehallinto). Jinnah oli eri mieltä ja sanoi, että ainoastaan perustuslaillinen kamppailu voisi johtaa itsenäisyyteen. Toisin kuin enemmistö kongressipuolueen johtajista, Gandhi ei pukeutunut länsimaalaisesti, pyrki mieluummin käyttämään äidinkieltään gudžaratia englannin sijaan ja oli syvästi uskovainen hindu. Gandhin johtamistyyli sai suurta suosiota intialaisten keskuudessa. Jinnah kritisoi Gandhin tukea Khilafat-liikkeelle, jota hän piti lähinnä uskonkiihkoisena ilmiönä. Khilafat-liike oli Brittiläisessä Intiassa toiminut Osmanien sulttaanikuntaa puolustanut muslimiliike, joka pyrki ensimmäisen maailmansodan aikana irrottamaan Britannian Turkin vastaisesta sodasta. Sodan jälkeen Khilafat-liike pyrki vaikuttamaan Britanniaan, jotta tämä tukisi Ottomaanien sulttaanikunnan säilyttämistä sodan jälkiselvittelyissä. Intiassa Khilafat- liikkeestä tuli osa Intian itsenäisyysliikettä. Liikettä on joskus luonnehdittu varhaislamistiseksi.


title: Muhammad Ali Jinnah

text: Erotessaan Intian kongressipuolueesta vuonna 1920 Jinnah esitti profeetallisen ennustuksen, että Gandhin taistelukeinot johtaisivat hindujen ja muslimien jakoon erillisiksi yhteisöiksi. Tultuaan Muslimiliiton johtajaksi Jinnah vedettiin mukaan kongressin kannattajien ja brittien kannattajien väliseen kamppailuun. Vuonna 1927 Jinnah aloitti hindu- ja muslimijohtajien väliset neuvottelut, jotka koskivat tulevaa perustuslakia. Samaan aikaan käytiin taistelua Simonin komissiota vastaan. Se oli Sir John Simonin johtama seitsemästä Britannian parlamentin jäsenestä koostunut komissio, joka oli lähetetty Intiaan tekemään uutta perustuslaillista uudistusta. Nehru kannatti uudelle Intian dominiolle federalistista mallia, jossa kuitenkin paikallistason valta olisi viime kädessä sidottu Intian keskushallintoon. Jinnah ja Muslimiliitto taas halusivat enemmän valtaa, ja muun muassa vaalipiirit olisi pitänyt jakaa vähemmistöjen mukaan. Nehrun Intian kokonaisuutta korostava ja vähemmistöt vähemmän huomiolle jättänyt ehdotus ei ollut muslimeille suosiollinen. Vaikka Koillis- ja Luoteis-Intiassa muslimit olivat enemmistöasemassa, olisivat he aina vähemmistö koko Intian keskushallinnossa. Kompromissiehdotukseksi Jinnah julkaisi 28. maaliskuuta 1929 14 kohdan ohjelman ("14 points of Mr. Jinnah"), joka pyrki takaamaan muslimien oikeudet uudessa itsehallinnollisessa Intiassa.


title: Muhammad Ali Jinnah

text: Vuodesta 1940 alkaen Jinnah vaati erillistä Pakistanin valtiota. Kun kävi ilmeiseksi, että Britannia vetäytyy Intiasta, hän vaati vuonna 1946 Intian jakamista hindu- ja muslimivaltioiksi eli Hindustaniksi (nimeä, jota Jinnah käytti Intiasta viitaten alueen hinduenemmistöön) ja Pakistaniksi. Hän julisti, että muslimit ovat erillinen kansakunta ja siksi heillä on oikeus omaan valtioon. Tämä toteutui vuonna 1947, kun poliittiset levottomuudet riistäytyivät verisiksi ja britit nopeuttivat vetäytymistään. Jinnah oli maan kenraalikuverööri vuodet 1947–1948.


title: Kari Lehtola

text: Kari Lehtola -nimisiä henkilöitä:


title: Jere Pitkälä

text: Jere Pitkälä, ent. Jere Halme (s. 12. helmikuuta 1989) on suomalainen jalkapalloilija, joka on pelannut Veikkausliigassa FC Lahdessa. Hän pelasi FC Lahdessa kaksi liigaottelua, mutta pääasiassa hän pelasi reservijoukkue FC City Starsissa ja Reippaan A-junioreissa. Pitkälän sopimus FC Lahden kanssa purettiin toukokuussa 2009. Pelannut U-19 em-alkukarsinnoissa ruotsissa 2007. Pitkälä on pelannut noin 20 nuorten maaottelua U-15,U-16,U-17,U-18,U-19 ja U-20 maajoukkueissa. Uransa aikana hän on kärsinyt polvivammoista, joten molemmat polvet on leikattu kertaalleen.


title: Averøy

text: Averøy on kunta Møren ja Romsdalin läänissä Norjassa. Kunnalla on pinta-alaa 176 neliökilometriä, ja asukkaita sillä oli 5 472 vuonna 2004.


title: Eide

text: Eide on kunta Møren ja Romsdalin läänissä Norjassa. Kunnalla on pinta-alaa 152 neliökilometriä ja tammikuussa 2013 tehdyn väestönlaskennan mukaan Eiden kunnassa oli 3 476 asukasta.


title: Fræna

text: Fræna on kunta Møren ja Romsdalin läänissä Norjassa. Kunnalla on pinta-alaa 369 neliökilometriä, ja asukkaita sillä oli 9 004 vuonna 2004.


title: Giske

text: Giske on kunta Møren ja Romsdalin läänissä Norjassa. Kunnalla on pinta-alaa 40 neliökilometriä ja tammikuussa 2013 tehdyn väestönlaskennan mukaan Gisken kunnassa oli 7 541 asukasta.


title: Lauri Rauhala

text: Lauri Matias Rauhala (13. syyskuuta 1914 Sievi – 5. huhtikuuta 2016 Helsinki) oli suomalainen psykologi ja filosofian tohtori. Rauhala teki filosofisen elämäntyönsä eksistentiaalisen fenomenologian parissa. Sen tärkeimmät analyysin kohteet ovat inhimillinen kokemus ja merkityksen ongelma.


title: Lauri Rauhala

text: Rauhala kirjoitti kaksitoista kirjaa sekä noin 250 artikkelia. Uransa Rauhala aloitti sairaalapsykologina Nikkilän mielisairaalassa 1940-luvulla. Urallaan Rauhala puhui erityisen ihmiskäsityksen puolesta. Hän muotoili filosofisen kolmijaon, jonka mukaan ihminen koostuu kehosta, tajunnasta ja situaatiosta eli elämäntilanteesta.


title: Dholavira

text: Dholavira on arkeologinen kaivaus Intiassa. Paikalta on löydetty muinaisen Indus-kulttuurin aikaisen kaupungin jäännökset. Kaivaus on nimetty kilometrin päässä sijaitsevan modernin kylän mukaan. Se sijaitsee Khadirin alueella Kutchin piirikunnassa Gujaratin osavaltiossa.


title: Dholavira

text: Alue on yli sadan hehtaarin kokoinen ja siellä sijaitsee useita hautakumpuja. Arkeologinen kohde koostuu kahdesta osasta: linnoitetusta kaupungista ja hautausmaasta. Kaupunki on ollut vuodesta 1998 alkaen ehdolla Unescon maailmanperintöluetteloon, jonne sitä yritetään saada yhdessä Surkotadan ja Lothalin kaupunkien kanssa.


title: Dholavira

text: Dholavira asutettiin noin 2650 eaa. Noin 2100 eaa. alkaen kaupunki hieman taantui. Kaupunki oli vähän aikaa hylättynä. Siellä asuttiin vuoteen 1450 eaa.


title: Dholavira

text: Dholaviran arvioitu koko eri aikakausina.


title: Gjemnes

text: Gjemnes on kunta Møren ja Romsdalin läänissä Norjassa. Kunnalla on pinta-alaa 382 neliökilometriä ja tammikuussa 2013 tehdyn väestönlaskennan mukaan Gjemnesin kunnassa oli 2 557 asukasta.


title: V2.fi

text: V2.fi on suomalainen viihteeseen ja pelaamiseen keskittyvä WWW-sivusto, jossa julkaistaan päivittäin artikkeleita, arvosteluja ja uutisia elokuvista, tietokone- ja videopeleistä, musiikista ja viihdelaitteista. Tämän lisäksi sivustolla on kattava keskustelualue, sekä osio hauskoille videoille. Lähes kaikki sivustolla julkaistava sisältö on käyttäjien kommentoitavissa. Alasin Media Oy julkaisi sivuston elokuussa 2007.


title: V2.fi

text: TNS Metrix -sivustomittauksen mukaan V2.fi-sivustolla vierailee viikoittain 45 000–53 000 eri kävijää


title: Augsburger Panther

text: Augsburger Panther on saksalainen jääkiekkojoukkue, joka pelaa Saksan jääkiekon pääsarjassa DEL-liigassa. Joukkue pelaa kotiottelunsa Curt Frenzel Stadiumilla. Seura Augsburger EV on perustettu 1878 ja jääkiekkojaosto Augsburger Panther 1994.


title: Halsa

text: Halsa on kunta Møren ja Romsdalin läänissä Norjassa. Kunnalla on pinta-alaa 301 neliökilometriä ja tammikuussa 2013 tehdyn väestönlaskennan mukaan Halsan kunnassa oli 1 606 asukasta.


title: Haram

text: Haram on kunta Møren ja Romsdalin läänissä Norjassa. Kunnalla on pinta-alaa 260 neliökilometriä ja tammikuussa 2013 tehdyn väestönlaskennan mukaan Haramin kunnassa oli 9 020 asukasta.


title: Hareid

text: Hareid on kunta Møren ja Romsdalin läänissä Norjassa. Kunnalla on pinta-alaa 82 neliökilometriä ja tammikuussa 2013 tehdyn väestönlaskennan mukaan Hareidin kunnassa oli 5 057 asukasta.


title: One of the Boys

text: One Of The Boys on Katy Perryn albumi, joka julkaistiin vuonna 2008. Se julkaistiin Yhdysvalloissa ja Kanadassa 17. heinäkuuta 2008 ja Euroopassa 12. syyskuuta 2008. Albumilta julkaistiin singleinä "I Kissed A Girl", "Hot N Cold" ja "Thinking Of You". Vuonna 2009 julkaistiin levyltä vielä neljäs single, "Waking Up In Vegas". Siihen tehtiin myös musiikkivideo.


title: One of the Boys

text: Albumi nousi Yhdysvalloissa Billboard 200 -listan yhdeksännelle sijalle. Suomessa se nousi virallisen albmilistan sijalle 13.


title: Ken Wahl

text:
Ken Wahl (alk. Anthony Calzaretta; s. 14. helmikuuta 1957 Chicago, Illinois, Yhdysvallat) on yhdysvaltalainen entinen näyttelijä ja Golden Globe -voittaja. Hänet tunnetaan ennen kaikkea 1980-90-luvun suositusta rikosdraama televisiosarjasta "Wiseguy", jossa hän näytteli yhtä pääosista. Hänen roolihenkilönsä nimi sarjassa oli Vincent Michael "Vinnie" Terranova. Hän on näytellyt myös elokuvissa "" (1982), "Gladiaattori" (1986), "Beverly Hillsin miljoonakeikka" (1991).
Wahlin vaimo on entinen Playboy-malli Shane Barbi. He menivät naimisiin vuonna 1997. Hänellä on neljä lasta, kolme nykyisestä ja yksi lapsi aiemmasta avioliitosta. Vuonna 1992 hän joutui moottoripyöräonnettomuuteen, jonka vuoksi Wahl kärsi monta vuotta niskakivuista. Hän lopetti näyttelijänuransa vuonna 1996.


title: Igor Gabilondo

text: Igor Gabilondo del Campo (s. 10. helmikuuta 1979 San Sebastián, Guipúzcoa, Espanja) on espanjalainen jalkapalloilija.


title: Igor Gabilondo

text: Gabilondo aloitti uransa Real Sociedadin junioriakatemiassa. Hän on pelannut yhteensä kuusi kautta Real Sociedadin edustusjoukkueessa, ja teki parhaana kautenaan 2003–2004 viisi maalia 33 ottelussa.


title: Igor Gabilondo

text: Vuonna 2006 Gabilondo siirtyi kasvattaseurastaan Athletic Bilbaoon. Ensimmäisenä kautenaan Athleticissa hän teki 33 ottelussa kolme maalia.


title: Esbjerg Energy

text: Esbjerg Energy on tanskalainen jääkiekkoseura Esbjergistä Tanskasta. Energy pelaa Tanskan jääkiekon pääsarjatasolla Metal Ligaenissa. Vuoteen 2004 joukkue pelasi nimellä E.I.K (Esbjreg Ishockey Klub) ja vuodet 2005–2013 nimellä EfB Ishockey. Esbjergissä vaikuttaa myös jalkapalloseura Esbjerg fB joka pelaa Tanskan superliigassa joka on maan jalkapallon korkein sarjataso.


title: Odense Bulldogs

text: Odense Bulldogs on tanskalainen jääkiekkoseura, joka pelaa Tanskan korkeimmalla sarjatasolla Metal Ligaenissa.


title: Dekanoli

text: Dekanoli eli "dekyylialkoholi" on alkoholi, jossa on kymmenen hiiliatomia. Yhdisteestä käytetään myös nimiä "n-dekanoli", "1-dekanoli", "dekan-1-oli", "n-dekyylialkoholi", "kaprialkoholi" ja "nonyylikarbinoli". 1-dekanolia esiintyy monien kasvien tuoksuissa, erityisesti kämmekkäkasveilla ("Orchidaceae") sekä semiokemikaalina eliöiden viestinnässä.


title: Dekanoli

text: Sillä on mm. seuraavat rakenteelliset isomeeriset muodot:


title: Dekanoli

text: Dekanoli on tulenarkaa ja nieltynä voi aiheuttaa oksentelua ja pahoinvointia.


title: Mohenjo-Daro

text: Mohenjo-Daro () oli muinainen kaupunki ja nykyinen arkeologinen kohde Indusjoen laaksossa nykyisessä Pakistanissa. Se sijaitsee 400 kilometriä Karachista Sindhin provinssissa. Se on todennäköisesti ollut yhdessä Harappan kanssa harappalaisten valtakunnan pääkaupunki. Kaupunki on sekä Intian seudun vanhimpia ja melko hyvin säilynyt.


title: Mohenjo-Daro

text:
Kaupungin ala oli huipussaan jopa yli 300 hehtaaria. Kaupungissa lienee asunut noin 35 000−40 000 asukasta. Kaupungin kukoistusaikaa kesti noin 800 vuotta kolmannella ja toisella vuosituhannella ennen ajanlaskun alkua. Sen talot on rakennettu lähes kokonaan poltetusta tiilestä vuosina 2500–2100 ennen ajanlaskun alkua. Alun perin se oli muodoltaan suorakulmainen ja siellä oli ruutukaava.
Kaupungissa oli noin 10400 taloa. Talojen ala oli yleensä 50-150 neliömetriä.
Kaksitoista 9–14 metrin levyistä pääkatua jakoi kaupungin kahteentoista kortteliin, joista 11 oli asuntokortteleita ja viimeisessä, muista erillään olevassa korttelissa oli linnakkeen muodostava tekokumpu, jossa oli useita rakennuksia.. Linnoituksen ala on 12 ha. Mohenjo-Daro oli ensimmäinen merkki kaupungistumisesta Etelä-Aasiassa, ja moni itämaisista sivilisaatioista otti mallia sen kaupunkisuunnittelusta.


title: Mohenjo-Daro

text: Induksen tasangoilla on ollut paljon tulvia, ja osa Mohenjo-Darosta on pohjaveden pinnan alapuolella. Vuoden 1900 eaa. tienoilla kaupunki alkoi rappeutua. Syyksi on väitetty ainakin ulkoista hyökkäystä, ilmaston kuivumista, tektoniikasta johtuvaa joenuoman muutosta, jatkuvia tulvia, kulkutauteja ja kapinoita. Joidenkin mielestä metsien puuvarat oli jo käytetty kaupunkien korjaamiseen ja tiilien polttamiseen, mutta toisaalta lähialueen galleriametsistä vain pieni osa riittää tiilien polttoon. Kaupunki hylättiin lopullisesti viimeistään 1 300 vuotta ennen ajanlaskun alkua.


title: Mohenjo-Daro

text: Paikka lienee perustettu noin 3300 eaa. Kaupungista löydettiin 1900-luvun arkeologisissa kaivauksissa taloista ja kaduilta noin 40 ruumista, jotka vaikuttivat kuolleen yksittäisen äkkinäisen tapahtuman seurauksena. Arkeologi Mortimer Wheeler väitti aikoinaan löytöä todisteeksi arjalaisten hyökkäyksestä. Näennäistieeteelliset spekulaatiot puhuvat jopa muinaisesta atomisodasta. Toisten mukaan tulva on laukaissut kulkutaudin tai uhrit ovat kuolleet nälkään. Uudempien tutkimusten mukaan ruumiit olivat haudattuja ja peräisin useilta eri aikakausilta.


title: Mohenjo-Daro

text: Vain yksi kolmasosa kaupungista on kaivettu esille sen vuonna 1922 tapahtuneen löytämisen jälkeen.


title: Atte Jääskeläinen

text: Atte Sakari Jääskeläinen (s. 2. elokuuta 1965 Forssa) on suomalainen toimittaja, joka työskenteli vuodesta 2007 vuoteen 2017 Yleisradion Uutis- ja ajankohtaistoiminnan johtajana ja vastaavana päätoimittajana. Jääskeläinen on kaudella 2017–2018 vieraileva tutkija Britanniassa Oxfordin yliopiston Reuters-instituutissa.


title: Atte Jääskeläinen

text: Ennen Yleä Jääskeläinen työskenteli STT:n päätoimittajana ja toimitusjohtajana ja sitä ennen pitkään "Helsingin Sanomissa", muun muassa politiikan toimituksen esimiehenä (2001–2004), ja taloustoimituksen esimiehenä (1995–2001). Hän oli "Helsingin Sanomissa" pankkiasioihin erikoistunut taloustoimittaja Suomen 1990-luvun laman ja pankkikriisin aikana.


title: Atte Jääskeläinen

text: Koulutukseltaan Jääskeläinen on oikeustieteen kandidaatti ja varatuomari. Hän toimi notaarina ja notaarien vanhimpana Helsingin raastuvan- ja käräjäoikeudessa 1993–1994. Hän on kirjoittanut kirjan "Euroopan valuuttajärjestelmä EMS ja Suomi".


title: Atte Jääskeläinen

text: Jääskeläinen palkattiin Yleisradioon vuoden 2007 alusta sen ensimmäiseksi vastaavaksi päätoimittajaksi yhtiön yhdistettyä radio- ja tv-uutiset Yle Uutisiksi. Jääskeläinen siirtyi tehtävään Suomen tietotoimiston päätoimittajan ja toimitusjohtajan tehtävästä, jossa hän toimi 2004–2006. Kesällä 2007 hän nousi Ylen johtoryhmän jäseneksi vastaamaan uutisista, aluetoiminnasta ja urheilusta.


title: Atte Jääskeläinen

text: Keskiviikkona 30. marraskuuta 2016 Suomen Kuvalehti julkaisi uutisen otsikolla ”Pääministeri Sipilä vaiensi Ylen: Uutisten johto hyllytti Sipilä-jutut – Ruben Stiller sai varoituksen”. Lehti paljasti verkkosivuillaan, että Ylen julkaisema uutinen pääministeri Sipilän esteellisyydestä ja pääministerin reaktiot siihen olivat aiheuttaneet kuohuntaa Ylessä. Ylen ajankohtaistiimi oli kirjoittanut asiasta jatkojutun, jossa haastateltiin kahta oikeusoppinutta siitä, oliko pääministeri Sipilä ollut esteellinen päättäessään valtion sadan miljoonan euron lisärahoituksesta Terrafamelle, mutta pääministerin Ylen päätoimittaja Jääskeläiselle lähettämien sähköpostiviestien vuoksi jutun julkaisu peruttiin. Samoin Ylen johto peruutti useita muita juttuja, muun muassa Aamu-tv:stä ja A-studiosta. Kolme Ylen työntekijää kertoi nimettömänä, että Ylen johto torppasi kolme Sipilän esteellisyysepäilyjä koskevaa jatkouutista.


title: Atte Jääskeläinen

text: Helsingin Sanomat julkaisi joulukuussa 2016 jutun, jossa kerrottiin, että Jääskeläinen olisi painostanut Yleisradion toimittajia keväällä 2016 olematta uutisoimasta pääministeri Juha Sipilän sijoitusvakuutukseen liittyvistä asioista.


title: Atte Jääskeläinen

text: Silloinen A-studion juontaja, toimittaja Susanne Päivärinta irtisanoutui Ylestä helmikuussa 2017 syyttäen Jääskeläistä sensuurista ja kovasta johtamistyylistä. Päivärinnan mukaan Jääskeläinen asetti totaalikiellon pääministeri Juha Sipilää koskevan kohun käsittelyyn Ylessä. Aikaisemmin Ylestä erosivat joulukuussa 2016 Ylen ajankohtaistoimituksen esimies Jussi Eronen ja toimittaja Salla Vuorikoski, syyttäen niin ikään Jääskeläistä sensuurista.


title: Atte Jääskeläinen

text: Keväällä 2017 Jääskeläinen jätti tehtävänsä Ylen uutis- ja ajankohtaistoiminnan johtajana ja vastaavana päätoimittajana pitkään jatkuneen kritiikin seurauksena. Jääskeläinen ja Ylen hallituksen puheenjohtaja Thomas Wilhelmsson mainitsivat syyksi Ylen työrauhan säilyttämisen pitkittyneen mediakohun jälkeen. Helsingin Sanomat oli julkaissut edellisenä päivänä jutun, jossa väitettiin Jääskeläisen vihjanneen puolitoista viikkoa aiemmin tehdyssä haastattelussa, että Yle voisi jättää Julkisen sanan neuvoston. Jääskeläinen itse ilmoitti Twitterissä, ettei kyse ollut vihjauksesta vaan sarkasmista.


title: Atte Jääskeläinen

text: Yle oli saanut Julkisen sanan neuvostolta maaliskuussa äänin 6–6 puheenjohtajan äänen ratkaistessa langettavan päätöksen, jonka mukaan Ylen ja Jääskeläisen toiminnan saattoi tulkita niin, että Yle oli taipunut poliittiseen painostukseen niin sanotussa Sipilä-gatessa.


title: Atte Jääskeläinen

text: Jääskeläinen on naimisissa ja hänellä on kolme lasta. Jääskeläinen on ollut nuoruudessa Keskustanuorten jäsen.


title: Joseph Jackson Lister

text: Joseph Jackson Lister (1857–1927) oli brittiläinen eläintieteilijä ja kasvien keräilijä Leytonstonesta.


title: Joseph Jackson Lister

text: Listerin isä oli Arthur Lister ja veli Gulielma Lister. Lister opiskeli St John’s Collegessa Cambridgessa, jossa hän työskenteli vuodesta 1881 alkaen, vanhempana morfologian lehtorina vuodesta 1892. Vuosien 1887–1888 aikana Lister osallistui vapaaehtoisena luonnontieteilijänä tutkimusretkelle Joulusaarelle Intian valtameressä sekä Tyynelle valtamerelle "HMS Egerialla". Lister keräsi retken aikana suuren määrän eliönäytteitä. Hän oli Royal Societyn jäsen.


title: Joseph Jackson Lister

text: Lister nimesi ja kuvaili linnuista joulusaarenpöllön ("Ninox natalis") ja joulusaarenrillin ("Zosterops natalis"). Hänen kunniakseen on nimetty orkidealaji ("Phreatia listeri" Rolfe) ja eräs lisko ("Lepidodactylus listeri").


title: Teudoald

text: Teudoald tai Teodoald (k. 741) oli vuonna 714 lyhyen aikaa frankkien major domus eli käskynhaltija. Hän oli Grimoald II:n avioton poika ja Pipin Heristalilaisen pojanpoika.


title: Teudoald

text: Teudoaldin isoäiti Plektrudis pyrki julistamaan hänet Pipin Heristalilaisen lailliseksi perijäksi, jotta olisi näin pystynyt estämään Pipinin aviottoman pojan, Kaarle Martelin valtaanpääsyn. Vuonna 716 Plektrudis ja Teudoald joutuivat antautumaan Neustrian kuningas Kilperik II:lle ja tämän major domukselle Ragenfridille. Kaarle Martel löi sittemmin Ragenfridin joukot ja kohosi vuonna 720 frankkien valtakunnan major domukseksi. Kaarle antoi Teudoaldin elää, vaikka tämä oli julistettu Pipinin lailliseksi perijäksi ja olisi siten voinut uhata Kaarlen asemaa. Kaarlen kuoltua Teudoald luultavasti surmattiin.


title: Frederikshavn White Hawks

text: Frederikshavn White Hawks on tanskalainen jääkiekkoseura Frederikshavnista. Joukkue pelaa Tanskan korkeimmalla sarjatasolla Metal Ligaenissa.


title: Bisons de Neuilly-sur-Marne

text: Bisons de Neuilly-sur-Marne on ranskalainen jääkiekkoseura. Joukkue pelaa Ranskan korkeimmalla sarjatasolla Ligue Magnus'ssa. Seura on perustettu vuonna 1974. Bisons on kotoisin Neuilly-sur-Marnen kaupungista Île-de-Francen alueelta.


title: Bisons de Neuilly-sur-Marne

text: Bisons on pelannut perustamisesta lähtien Ranskan alemmilla sarjatasoilla, lukuun ottamatta kausia 2008–2009 ja 2009–2010, jolloin se pelasi Ranskan korkeimmalla sarjatasolla Ligue Magnus'ssa. Kaudeksi 2011–2012 se nousi jälleen korkeimmalle sarjatasolle.


title: Vihdin vaakuna

text: Vihdin vaakuna on Vihdin kunnan tunnus, joka on saanut aiheensa seudun runsaslukuisista vesistöistä. Niitä vaakunassa edustaa vesipyörä ja aaltokoro, kun taas kaateinen polviorsi on viittaus kunnan nimen alkukirjaimeen.


title: Vihdin vaakuna

text: Vaakunan on suunnitellut Gustaf von Numers. Suomen sisäasiainministeriö vahvisti sen käyttöön 12. kesäkuuta 1953 Vihdin kunnanvaltuuston 10. huhtikuuta 1953 tekemän päätöksen perusteella. Vaakunan selitys on ”kultakentässä aaltokoroinen, kaateinen polviorsi, jonka yläpuolella saatteena vesipyörä; molemmat siniset”.


title: Ison-Beltin silta

text: Ison-Beltin silta (tansk. "Storebæltsforbindelsen") on riippusilta Ison-Beltin salmessa Tanskassa. Vuonna 1998 avattu silta ylittää 65 metrin korkeudessa merkittävän laivareitin. Eurooppatie E20 kulkee sillan kautta.


title: Ison-Beltin silta

text: Ison-Beltin salmen keskellä on rakennustöiden yhteydessä laajennettu Sprogø-saari. Salmen itärannalta Sprogølle maantieliikenne kulkee sillalla ja rautatieliikenne kulkee kahdessa vierekkäisessä tunnelissa. Sprogølta salmen länsirannalle sekä maantie- että rautatieliikenne kulkevat samaa siltaa pitkin.


title: Ison-Beltin silta

text: Sjællandin ja Sprogøn välisen itäisen siltakokonaisuuden (6 790 m) keskellä on riippusilta (2 700 m) ja tämän molemmin puolin on palkkisilta. Riippusillan keskijänne on 1 624 metriä, kokonaispituus noin 2 700 metriä ja pylonit ovat 254 metriä korkeat. Sprogøn ja Fynin välinen läntinen silta (6 611 m) on kokonaan palkkisilta.


title: Ison-Beltin silta

text: Rautatietunneli on 8 024 metriä pitkä. Tunneli ei ole suora vaan kaartaa pohjoisen kautta.


title: Ison-Beltin silta

text: Ison-Beltin sillan alikulkukorkeus 65 metriä on otettu huomioon muun muassa Turun Pernon telakalla rakennettujen risteilyalusten rakenteissa. 72 metrin korkeuteen merenpinnasta ulottuva "Oasis of the Seas" -risteilyalus kulki sillan ali savupiiput alaslaskettuina, täyttä vauhtia ja laskuveden aikaan loka-marraskuun vaihteessa vuonna 2009 kuten myös sisaraluksensa "Allure of the Seas" vuotta myöhemmin.


title: Ison-Beltin silta

text: Silta valittiin vuonna 2006 yhtenä kahdestatoista arkkitehtuurikohteesta osaksi Tanskan kulttuurikaanonia.


title: Neljä tyttöä ja maagiset farkut

text: Neljä tyttöä ja maagiset farkut on yhdysvaltalainen elokuva, joka sai ensi-iltansa vuonna 2005. Elokuva perustuu Ann Brasharesin samannimiseen romaaniin. Elokuvan pääosissa nähdään perheensä ainoata lasta Carmen "Carma" Lowellia näyttelevä America Ferrera, elokuva-alaa opiskelevaa Tibby "Tib" Rollinsia näyttelevä Amber Tamblyn, urheilullista Bridget "Bee" Vreelandia näyttelevä Blake Lively ja kreikkalaista Lena "Len/Lenny" Kaligarista näyttelevä Alexis Bledel.


title: Neljä tyttöä ja maagiset farkut

text: Elokuvalle on tehty myös jatko-osa "Neljä tyttöä ja maagiset farkut 2".


title: Neljä tyttöä ja maagiset farkut

text: Neljä parasta kaveria Tibby, Bridget, Lena ja Carmen ovat aina tukeneet toisiaan. Kesäloman koittaessa tytöt joutuvat eroamaan toisistaan. Ennen lomalle lähtöä, he löytävät farkut ja päättävät kaikki yhteistuumin sovittaa niitä. Farkut sopivat kaikille täydellisesti, ja he päättävät tehdä kesäksi sääntöjä, mitä ei saa tehdä, kun farkut ovat jalassa. He lähettävät farkut vuoron perään toisilleen ja kirje, jossa lueteltiin säännöt tulee farkkujen mukana. Aluksi kaikki menee huonosti ja kommelluksia syntyy, mutta pian kaikki kuitenkin kääntyy parhain päin. Tytöt uskovat että farkuissa on taikaa, vaikka he aluksi luulivat niiden olevan täysin tavalliset farkut muiden joukossa.


title: Li Xiannian

text: Li Xiannian (kiinaksi 李先念; pinyin: Lǐ Xiānniàn; 23. kesäkuuta 1909 – 21. kesäkuuta 1992) oli kiinalainen kommunistijohtaja ja maan presidentti vuosina 1983–1988.


title: Li Xiannian

text: Li liittyi Kiinan kommunistiseen puolueeseen jo vuonna 1927. Pitkän marssin aikana hän oli Puna-armeijan (sittemmin Kansan vapautusarmeijan) kapteenina. Sisällissodan päätyttyä hän toimi vuodesta 1949 lähtien Hubein maakunnan kuvernöörinä, ennen kuin nimitettiin valtiovarainministeriksi 1954. Politbyrooseen hän pääsi kaksi vuotta myöhemmin.


title: Li Xiannian

text: Kulttuurivallankumouksen aikana Li joutui epäsuosioon, mutta nousi takaisin virkaansa Zhou Enlain myötä 1973, ja aloitti uudistukset kohti markkinataloutta. Hän toimi joitakin vuosia myös pääministerin sijaisena.


title: Siuntion vaakuna

text: Siuntion kunnanvaakuna on saanut aiheensa Uudenmaan maakunnan vaakunasta ja apostoli Pietarista, jolle on pyhitetty pitäjän keskiaikainen harmaakivikirkko vuodelta 1460. Vaakunassa toistuu maakuntavaakunan hopeiset aallot, ja avain on heraldiikassa Pyhän Pietarin symboli.


title: Siuntion vaakuna

text: Vaakunan on suunnitellut A. W. Rancken, ja se vahvistettiin käyttöön 22. huhtikuuta 1950. Vaakunan selitys on ”sinisessä kentässä hirsittäin asetettu kultainen avain, jonka kieli muodostaa ristin ja perä on neliapilan muotoinen, kahden aaltokoroisen hopeahirren välissä”.


title: Herøy (Møre ja Romsdal)

text: Herøy on kunta Møren ja Romsdalin läänissä Norjassa. Kunnalla on pinta-alaa 135 neliökilometriä, ja asukkaita sillä oli 8 338 vuonna 2008.


title: Thor amboinensis

text: Thor amboinensis on pienikokoinen trooppisten vesien katkarapu. Se kasvaa noin kolme senttiä pitkäksi, ja siinä on valkoisia täpliä kullanruskealla pohjalla. Se elää Tyynenmeren länsi- ja keskiosissa usein symbioosissa "Heteractis"-suvun merivuokkojen kanssa.


title: Thor amboinensis

text: "Thor amboinensis" -katkarapuja pidetään joskus riutta-akvaarioissa, varsinkin pienissä nanoriutta-tyyppisissä altaissa. Ne vemputtavat peräpäätään kävellessään, mikä selittää niiden markkinointinimen ”sexy shrimp”.


title: Midsund

text: Midsund on kunta Møren ja Romsdalin läänissä Norjassa. Kunnalla on pinta-alaa 95 neliökilometriä ja tammikuussa 2013 tehdyn väestönlaskennan mukaan Midsundin kunnassa oli 2 010 asukasta.


title: Nesset

text: Nesset on kunta Møren ja Romsdalin läänissä Norjassa. Kunnalla on pinta-alaa 1 046 neliökilometriä ja tammikuussa 2013 tehdyn väestönlaskennan mukaan Nessetin kunnassa oli 2 995 asukasta.


title: Norddal

text: Norddal on kunta Møren ja Romsdalin läänissä Norjassa. Kunnalla on pinta-alaa 944 neliökilometriä ja tammikuussa 2013 tehdyn väestönlaskennan mukaan Norddalin kunnassa oli 1 739 asukasta.


title: V382 Carinae

text: V382 Carinae on G-spektriluokkaan kuuluva hyperjättiläistähti Kölin tähdistössä 5900 valovuoden päässä Maasta. Se on kefeidi.


title: Iisak Kosola

text: Iisak Jalmari Kosola () oli suomalainen jääkärivänrikki.


title: Iisak Kosola

text: Hänen vanhempansa olivat maanviljelijä Yrjö Kosola ja Maria Perälä. Hänet vihittiin avioliittoon vuonna 1926 Ada Tukiaisen kanssa.


title: Iisak Kosola

text: Kosola kävi kansakoulun.


title: Iisak Kosola

text: Kosola työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 11. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.


title: Iisak Kosola

text: Kosola saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 3. Jääkärirykmentin 10. jääkäripataljoonan 2. komppaniaan. Hän otti osaa sisällissodan taisteluihin Tampereella ja Viipurissa.


title: Iisak Kosola

text: Kosola palveli sisällissodan jälkeen edelleen koulutusaliupseerina ennestään tutussa 3. Jääkärirykmentissä, josta muodostettiin myöhemmin Jääkärirykmentti 3 ja Savon jääkärirykmentti 3. Kosola erosi armeijasta 16. helmikuuta 1919 ja siirtyi suojeluskuntajärjestön palvelukseen ja hänet sijoitettiin voimistelu- ja urheiluohjaajaksi Kauhavan suojeluskuntaan. Kauhavalla hän palveli 7. joulukuuta 1919 – 1. joulukuuta 1920 välisen ajan, jonka jälkeen hän siirtyi paikallispäälliköksi ja palveli paikallispäällikkönä 15. maaliskuuta – 30. lokakuuta 1924 välisen ajan. Takaisin armeijan palvelukseen hän astui 1. huhtikuuta 1930 ja hänet sijoitettiin autonkuljettajaksi Ilmailukouluun. Armeijasta hän erosi toistamiseen 22. maaliskuuta 1938 tultuaan eläkeikään.


title: Iisak Kosola

text: Pitkään hän ei viihtynyt toimettomana vaan siirtyi Valtion Patruunatehtaan palveluksessa Lapualle, missä hän työskenteli vuoteen 1942 saakka, jonka jälkeen hän siirtyi Vaasan Tie- ja Vesirakennuspiirin palvelukseen ja työskenteli vuoteen 1945 saakka. Hänet haudattiin Kauhavalle jääkärihautaan.


title: Rindal

text: Rindal on kunta Møren ja Romsdalin läänissä Norjassa. Kunnalla on pinta-alaa 641 neliökilometriä ja tammikuussa 2013 tehdyn väestönlaskennan mukaan Rindalin kunnassa oli 2 061 asukasta.


title: Uuno Koura

text:
Uuno Eetu Koura () oli suomalainen jääkärikapteeni.
Hänen vanhempansa olivat maanviljelijä Antti Koura ja Greeta Pelttari.


title: Uuno Koura

text: Koura kirjoitti ylioppilaaksi Oulun klassillisesta lyseosta vuonna 1909 ja liittyi Pohjois-Pohjalaiseen osakuntaan. Opintojaan hän jatkoi Helsingin yliopiston filosofisentiedekunnan fyysis-matemaattisella osastolla vuosina 1909–1915.


title: Uuno Koura

text: Koura liittyi vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 7. joulukuuta 1915, josta hänet siirrettiin 53 muun miehen kera 2. lokakuuta 1917 perustettuun pataljoonan tiedonanto-osastoon.. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.


title: Uuno Koura

text: Koura saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan aluksi joukkueenjohtajaksi Kenttälennätinpataljoonan 1. komppaniaan, josta hänet siirrettiin huhtikuun alussa vuonna 1918 joukkueenjohtajaksi 6. Jääkärirykmentin 16. jääkäripataljoonan 2. komppaniaan. Hän otti osaa sisällissodan taisteluihin Säiniöllä ja Viipurissa.


title: Uuno Koura

text: Sisällissodan jälkeen hän palveli edelleen 6. Jääkärirykmentissä. Siirrettiin 13. heinäkuuta 1918 joukkueenjohtajaksi Pioneerikoulutuspataljoonan 2:seen ja 1. tammikuuta 1919 3. komppaniaan. Määrättiin Pioneeripataljoonan jakautuessa joukkueenjohtajaksi Pioneeripataljoona n:o I:n 2. komppaniaan, 1. elokuuta 1919 pataljoonan rahastonhoitajaksi, 8. tammikuuta 1920 majoitusmestariksi, 8. toukokuuta 1920 talouspäälliköksi ja 1. tammikuuta 1921 3. komppanian päälliköksi.


title: Uuno Koura

text: Koura erosi armeijasta 30. kesäkuuta 1922 ja siirtyi Suojeluskuntajärjestön palvelukseen 1. elokuuta 1922 ja hänet sijoitettiin sotilasohjaajaksi Mikkelin suojeluskuntapiiriin, missä hän palveli 1. maaliskuuta 1923 saakka, jonka jälkeen hän siirtyi opettajaksi Haapaveden yhteiskouluun vuonna 1926. Vuoden opettajana vietettyään hän siirtyi ensin Raunakke ja myöhemmin Simoon virkaatekeväksi nimismieheksi. Vuonna 1929 hän muutti Utajärvelle ja työskenteli siellä kunnankirjurina, josta hän siirtyi vuonna 1930 kanslistiksi Oulun kihlakunnan kruununvoudin ja henkikirjoittajan konttoreihin, joissa hän työskenteli vuoteen 1937 saakka. Hänet haudattiin Oulunsaloon.


title: Sande (Møre ja Romsdal)

text: Sande on kunta Møren ja Romsdalin läänissä Norjassa. Kunnalla on pinta-alaa 93 neliökilometriä ja tammikuussa 2013 tehdyn väestönlaskennan mukaan Sanden kunnassa oli 2 628 asukasta.


title: Peter Nyberg

text: Peter Nyberg on suomalainen valtiotieteen tohtori, joka toimi valtiovarainministeriön rahoitusmarkkinaosaston päällikkönä helmikuusta 1998 kesäkuuhun 2010.


title: Peter Nyberg

text: Nyberg on työskennellyt Suomen Pankissa vuodesta 1972 tutkijana, rahoitusmarkkinaosaston rakennetoimiston ja valuuttapolitiikan osaston suunnittelutoimiston päällikkönä sekä vuodesta 1991 johtokunnan neuvonantajana. Vuosina 1982–1985 hän työskenteli Kansainvälisessä valuuttarahastossa.


title: Peter Nyberg

text: Nyberg on ollut valtion vakuusrahaston (1992–1995), rahoitustarkastuksen johtokunnan (1994) ja EU:n rahakomitean (1996–?) varajäsen sekä toiminut pääomaliikkeitä ja rahoituspalveluja käsittelevässä ETA-neuvotteluryhmässä 1989–1994.


title: Sandøy

text: Sandøy on kunta Møren ja Romsdalin läänissä Norjassa. Kunnalla on pinta-alaa 20 neliökilometriä, ja asukkaita sillä oli 1 279 vuonna 2004.


title: Teppo Kotivuori

text: Teodor (Teppo) Konrad Kotivuori ent. Himberg () oli suomalainen jääkärimajuri.


title: Teppo Kotivuori

text: Hänen vanhempansa olivat metsänvartija Johan Gustaf Himberg ja Maria Nässling. Hänet vihittiin avioliittoon vuonna 1923 Sulo Maria Virekosken kanssa.


title: Teppo Kotivuori

text: Kotivuori kävi kansakoulun ja suoritti yksityisesti viidennen luokan Helsingin suomalaisessa lyseossa vuonna 1921. Hän suoritti Jääkärialiupseereille järjestetyn aktiiviupseerikurssin Kadettikoulussa vuonna 1921.


title: Teppo Kotivuori

text: Kotivuori työskenteli harjoittelijana Fiskars oy:n metsäosastolla ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 2. joulukuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän suoritti vuonna 1917 Polangenissa järjestetyn erikoiskurssin (pommarikurssi).


title: Teppo Kotivuori

text: Kotivuori saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan aluksi joukkueenjohtajaksi 8. jääkäripataljoonan 3. komppaniaan, josta hänet määrättiin 1. maaliskuuta 1918 komppanianpäälliköksi Kurkijoen suojeluskuntaan ja 20. maaliskuuta 1918 Käkisalmen suojeluskuntaan sekä 20. huhtikuuta 1918 alkaen joukkueenjohtajaksi 2. Jääkärirykmentin 4. jääkäripataljoonan konekiväärikomppaniaan. Hän otti osaa sisällissodan taisteluihin Tarpilassa ja Raivolassa.


title: Teppo Kotivuori

text: Kotivuori palveli sisällissodan jälkeen koulutusaliupseerina edelleen 2. Jääkärirykmentissä, mistä muodostettiin myöhemmin Jääkärirykmentti 2 ja Porin jalkaväkirykmentti 2. Hänet komennettiin 11. joulukuuta 1918 alkaen Satakunnan suojeluskuntapiiriin, missä hän toimi konekiväärikurssin johtajana ja harjoituskoulun opettajana. Hänet siirrettiin 15. maaliskuuta 1919 alkaen Keski-Suomen rykmenttiin, missä hän toimi 23. maaliskuuta 1920 alkaen rykmentin esikunnassa asealiupseerina ja 15. kesäkuuta 1921 alkaen nuorempana upseerina 3. konekiväärikomppaniassa. Hänet siirrettiin 25. tammikuuta 1922 alkaen Autopataljoonaan, mistä hänet määrättiin 4. kesäkuuta 1922 aliupseerikoulunjohtajaksi ja 2. lokakuuta 1922 alkaen pataljoonan esikuntaan, missä hän toimi toimistoupseerina, teknillisen toimiston päällikkönä, talouspäällikkönä, aseupseerina ja varikon päällikkönä. Armeijasta hän erosi 11. helmikuuta 1927 ja siirtyi tämän jälkeen osastonjohtajaksi Suomen voimavaunu Oy:n palvelukseen Helsinkiin.


title: Teppo Kotivuori

text: Kotivuori osallistui talvisotaan ylimääräisten harjoitusten aikana (YH) Päämajan koulutusosastolla Itä-Karjalan sissikurssien johtajana. Kurssijohtajan tehtävistä vapauduttuaan hän suoritti erikoistehtäviä Laatokan Karjalassa ja myöhemmin Haminan suunnalla. Välirauhan aikana hän toimi Kotijoukkojen esikunnassa talousupseerina.


title: Teppo Kotivuori

text: Jatkosodan puhjettua hän toimi toimistoupseerina Kotijoukkojen esikunnassa, josta hänet siirrettiin Itä-Karjalan sotilashallintoesikuntaan Kuljetustoimiston päälliköksi. Vuonna 1942 hänet siirrettiin Päämajan Sotatalousosastolle sekä Kuljetusväline osastolle toimistoupseeriksi.


title: Teppo Kotivuori

text: Sotien jälkeen Kotivuori työskenteli myyntipäällikkönä Voimavaunu Oy:n palveluksessa, josta hän siirtyi vuonna 1948 Oy Pohjolan Liikenne Ab:n teknilliseksi johtajaksi. Vuoden 1951 jälkeen hän toimi itsenäisenä liikemiehenä autoalalla Helsingissä vuoteen 1955 saakka, jonka jälkeen hän siirtyi Vakuutusyhtiö Tarmon palvelukseen. Hänet haudattiin Kiskoon.


title: Teppo Kotivuori

text: Kotivuori toimi Jääkäriliiton sihteerinä vuosina 1948–1955 ja Jääkäriliiton johtokunnan jäsenenä vuosina 1965–1972.


title: Anomaly

text: Anomaly on entisen Kiss-kitaristi Ace Frehleyn 15. syyskuuta 2009 julkaistu studioalbumi.. Se on samalla Frehleyn raittiuden 3. vuosipäivän. Levyn rumpuosuuksia hoitaa Anton Fig, joka soitti Frehleyn kanssa jo 80-luvun puolessavälissä.


title: Anomaly

text: Albumin rajoitetun painoksen kansi on 3D-versio.


title: Soekarja Somadikarta

text: Soekarja Somadikarta (s. 1930) on indonesialainen, lintuihin erikoistunut biologi.


title: Soekarja Somadikarta

text: Somadikarta on oppiarvoltaan tohtori. Hän työskentelee Indonesian yliopiston biologian osastolla Depokissa, Länsi-Jaavalla. Somadikarta nimitettiin vastikään 25. Kansainvälisen ornitologian kongressin kunniapuheenjohtajaksi.


title: Soekarja Somadikarta

text: Somadikarta on nimennyt kaksi sumatranloistosalangaanin ("Collocalia linchi") alalajia, "dedii" ja "ripleyi". Hän nimesi, yhdessä oppilaansa Mochamad Indrawanin kanssa, uuden pöllölajin "Ninox burhani", englanniksi Togian Boobook vuonna 2004. Lajia ei mainita BirdLife Suomen maailman lintujen lajiluettelossa.


title: Soekarja Somadikarta

text: Indrawan nimesi löytämänsä uuden rillilajin "Zosterops somadikartai" opettajansa kunniaksi keväällä 2008.


title: Ulrike Maier

text: Ulrike Maier (22. lokakuuta 1967 Rauris, Itävalta – 29. tammikuuta 1994 Garmisch-Partenkirchen, Saksa) oli itävaltalainen alppihiihtäjä, supersuurpujottelun kaksinkertainen maailmanmestari.


title: Ulrike Maier

text: Maier sijoittui Calgaryn olympialaisissa 1988 suurpujottelussa kuudenneksi ja pujottelussa kymmenenneksi. Vailissa 1989 hän voitti supersuurpujottelun maailmanmestaruuden kukistettuaan tasaisessa kilpailussa Sigrid Wolfin kolmella ja Michaela Gerg-Leitnerin neljällä sadasosasekunnilla. Lisäksi hän oli alppiyhdistetyssä kuudes ja suurpujottelussa kahdeksas.


title: Ulrike Maier

text: Maier voitti Saalbachin MM-kilpailuissa 1991 toistamiseen super-G:n maailmanmestaruuden kukistettuaan Carole Merlen 0,11 sekunnilla. Suurpujottelussa hän sai Pernilla Wibergin jälkeen hopeaa. Albertvillen olympialaisissa 1992 Maier sijoittui suurpujottelussa neljänneksi – kuuden sadasosan päähän mitalista – ja supersuurpujottelussa viidenneksi. Moriokan MM-kilpailuissa 1993 hän oli super-G:ssä neljästoista ja suurpujottelussa viidestoista.


title: Ulrike Maier

text: Maier voitti maailmancupissa yhteensä viisi osakilpailua, sijoittui yhdeksän kertaa toiseksi ja kuusi kertaa kolmanneksi. Supersuurpujottelun maailmancupin yhteispisteissä hän sijoittui toiseksi kaudella 1992–1993 ja alppiyhdistetyn maailmancupissa niin ikään toiseksi kaudella 1988–1989. Maailmancupin kokonaiskilpailussa hän sijoittui viidenneksi kaudella 1992–1993.


title: Ulrike Maier

text: Maier menehtyi maailmancupin syöksylaskukilpailussa Garmisch-Partenkirchenissä tammikuussa 1994. Hän menetti tasapainonsa, löi päänsä radan reunalla olleeseen ajanottolaitteeseen, menetti kypäränsä ja pyöri useita kertoja ympäri. Hän kuoli kaksi ja puoli tuntia myöhemmin Murnaun sairaalassa. Hänen tyttärensä Melanie oli äitinsä kuollessa nelivuotias.


title: Coccinellini

text: Coccinellini on leppäkerttuihin ("Coccinellidae") kuuluva kovakuoriaisten ("Coleoptera") tribus.


title: Rea Garvey

text: Raymond "Rea" Michael Garvey (s. 3. toukokuuta 1973, Tralee, Kerryn kreivikunta, Irlanti) on irlantilainen laulaja, joka perusti Reamonn -rockyhtyeen Etelä-Saksassa vuonna 1998. Hän tutustui saksalaiseen rumpaliin Mike "Gomezz" Gomeriin, jonka kautta löytyivät yhtyeen muut jäsenet: kitaristi Uwe Bossert, useita instrumentteja soittanut Sebi Padotzke ja basisti Philipp Rauenbusch.


title: Rea Garvey

text: Reamonn on julkaissut useita kansainvälisesti menestyneitä studio- ja live-albumeita. Yhtyeen ensimmäinen single "Supergirl" vuonna 2000 oli menestys Saksassa, ja sen sisältänyt albumi "Tuesday" myi platinaa. Toinen albumi "Dream No.7" ilmestyi vuonna 2001, ja kolmas "Beautiful Sky" vuonna 2003. "Beautiful Sky" myi Saksassa tuplaplatinaa, ja pysyi maan hittilistoilla vuoden ajan. Reamonn esiintyi Live 8 -konsertissa Berliinissä 2005 ja Live Earth -konsertissa Hampurissa 2007.


title: Everett McGill

text: Everett McGill (synt. Charles Everett McGill III, 21. lokakuuta 1945 Florida) on yhdysvaltalainen näyttelijä. McGill valmistui Rosedale High Schoolista vuonna 1963, ja hänen ensiesiintyminen oli vuoden 1974 televisioelokuvassa "Enemies". Tunnettu hänestä tuli kuitenkin saippuasarjan "Guiding Light" myötä vuonna 1975. McGill voitti vuoden 1991 Soap Opera Digest Awardin roolistaan "Twin Peaksissa".


title: Pretty Boy Floyd (yhtye)

text: Pretty Boy Floyd oli yhdysvaltalainen glam metal -yhtye, joka perustettiin vuonna 1987 Hollywoodissa, Kaliforniassa. Yhtye tunnetaan varmasti parhaiten sen vuonna 1989 julkaistusta debyyttialbumista "Leather Boyz With Electric Toyz". Pretty Boy Floyd hajosi vuonna 1991, mutta se perustettiin uudelleen vuonna 1995. Yhtye on sittemmin tehnyt useampia uusia julkaisuja. Yhtye hajosi hiljattain.


title: Pretty Boy Floyd (yhtye)

text: Yhtyeen taustalla on hollywoodilainen yhtye nimeltä Doll. Ryhmässä vaikuttivat vokalisti Kerry Doll, kitaristi Aeriel Stiles, basisti Vinnie Chas ja rumpali Kari Kane. Doll levytti demoja, mutta ei yhtään varsinaista albumia.


title: Pretty Boy Floyd (yhtye)

text: Yhtye vaihtoi nimensä Pretty Boy Floydiksi vuonna 1987, kun Kerry Dollin tilalle tuli laulaja Steve ”Sex” Summers. Pian kitaristi Aeriel Stiles vaihtui newyorkilaiseen Kristy Majorsiin. Nimensä yhtye sai heidän tuottajaltaan Kim Fowleylta.


title: Pretty Boy Floyd (yhtye)

text: Kahdeksan keikan jälkeen Pretty Boy Floyd kiinnitettiin MCA Recordsille. Heidän debyyttialbuminsa "Leather Boyz With Electric Toyz" julkaistiin vuonna 1989, ja sen tuotti Motörheadin tuottaja Howard Benson. Albumi saavutti 130. sijan Yhdysvaltain Billboard-listalla. Valtaosan albumin materiaalista oli tehnyt alkuperäinen kitaristi Aeriel Stiles, mutta Kristy Majors kirjoitti laulun ”Rock and Roll (Is Gonna Set the Night on Fire)”.


title: Pretty Boy Floyd (yhtye)

text: Albumilta julkaistiin kaksi singleä ja videot kappaleista ”Rock and Roll (Is Gonna Set the Night on Fire)” ja ”I Wanna Be With You”, joista jälkimmäistä esitettiin MTV:llä. Yhtye alkoi saada menestystä myös Euroopassa päästyään rocklehti Kerrang!:n kanteen 16. joulukuuta 1989.


title: Pretty Boy Floyd (yhtye)

text: Pretty Boy Floyd joutui myös kiistaan yhtyeen nimestä samannimisen kanadalaisen yhtyeen kanssa. Kanadalaisetkin olivat julkaisseet debyyttialbuminsa "Bullets and Lipstick" samana vuonna. Oikeusistunnon jälkeen kanadalaisryhmä vaihtoi kuitenkin nimensä Tommi Floydiksi, joka oli yhtyeen keulahahmon nimi.


title: Adalia

text: Adalia voi tarkoittaa seuraavia:


title: Photon

text: Photon (フォトン) on anime-OVA-sarja, jonka on ohjannut Koji Masunari. Se julkaistiin vuosina 1997–1999 kuutena 45 minuutin pituisena jaksona. Sarjan pohjalta on tehty myös manga- ja kirjasarja.


title: Photon

text: Lopputunnuskappaleen "Pinch!" esittää Yui Horie.


title: Brda

text: Brda () on joki Puolassa. Se on 238 kilometriä pitkä ja Puolan 15. pisin joki. Joki on suosittu kanoottiretkeilijöiden keskuudessa.


title: Brda

text: Brda on Veikselin sivujoki ja osa Odran ja Veikselin välistä vesitietä. Se yhdistää joet Warta- ja Noteć-jokien ja Brombergin kanavan kanssa.


title: Radio Disney

text: Radio Disney on yhdysvaltalainen radioverkko, jonka kohderyhmänä ovat lapset, teini-ikäiset ja perheet. Verkko on perustettu 1996 ja sen kotipaikkana on Burbank, Kalifornia. Verkon omistaa Walt Disney Company. Verkko käsittää yli 50 maanpäällistä asemaa ja lisäksi se on kuultavissa Internetin ja satelliittien välityksellä.


title: Pablo Orbaiz

text: Pablo Orbaiz Lesaka (s. 6. helmikuuta 1979 Pamplona, Navarra, Espanja) on espanjalainen jalkapalloilija. Hän edustaa Kreikan Superliigassa pelaavaa Olympiakosia lainasopimuksella Athletic Bilbaosta. Hän on pelipaikaltaan puolustava keskikenttäpelaaja.


title: Pablo Orbaiz

text: Orbaiz aloitti uransa kotikaupunkinsa joukkueesta Osasunasta, ja pelasi siellä yhteensä neljä kautta. Toistaiseksi viimeisenä kautenaan Osasunassa 1999–2000 hän pelasi 29 ottelua ja teki niissä yhden maalin.


title: Pablo Orbaiz

text: Vuonna 2000 Orbaiz siirtyi toisen baskiseuran Athletic Bilbaon riveihin, jossa hän on ollut tärkeä osa joukkueen keskikenttää. Kaudella 2004–2005 hän pelasi yhteensä 35 ottelua, joista 8 oli UEFA-cupin otteluita. Orbaiz on kärsinyt urallaan kahdesta vakavasta polvivammasta kausina 2002–2003 ja 2005–2006.


title: Pablo Orbaiz

text: Joseba Etxeberrian ja Francisco Yesten lähdettyä Athleticista vuonna 2010 Orbaizista tuli yhden kauden ajaksi joukkueen kapteeni. Elokuussa 2011 hän siirtyi lainasopimuksella kreikkalaiseen Olympiakosiin, jota valmensi hänelle Athleticista tuttu Ernesto Valverde. Samana kesänä joukkueeseen oli siirtynyt myös Yeste.


title: Pablo Orbaiz

text: Orbaiz teki ensiesiintymisensä Espanjan maajoukkueessa 21. elokuuta 2002 ottelussa Unkaria vastaan. Hän pelasi vuosina 2002–2005 yhteensä neljä A-maaottelua.


title: Pablo Orbaiz

text: Espanjan nuorten maajoukkueen mukana Orbaiz voitti alle 20-vuotiaiden maailmanmestaruuden vuonna 1999.


title: Huilukorpit

text: Huilukorpit ("Strepera") on leijujen heimoon kuuluva lintusuku.


title: Kaczawa

text: Kaczawa () on Oderin sivujoki Ala-Sleesian voivodikunnassa Puolassa.


title: Kaczawa

text: 26. elokuuta 1813 joella käytiin Katzbachin taistelu, jossa sotamarsalkka von Blücherin ja hänen esikuntapäällikkönsä August von Gneisenaun preussilais-venäläinen Sleesian armeija löi Napoleonin ranskalaiset joukot, joita johti marsalkka Macdonald.


title: Neue Deutsche Härte

text: Neue Deutsche Härte (, lyhennetään NDH) on raskaan rockin ja metallimusiikin suuntaus, joka kehittyi Saksassa 1990-luvulla. Tyylilajia määrittävät sanoitusten saksankielisyys sekä konemusiikista ja industrial metalista ammentava äänimaailma. Suosittuja soittimia ovat sähkökitara, rummut, koskettimet, bassokitara ja joskus rumpukone. Laulu on korostetun selkeästi artikuloitua, joskus lähes saarnaavaa. Suuntausta kutsutaan myös tanssimetalliksi ().


title: Neue Deutsche Härte

text: NDH:n syntyhetkenä pidetään saksalaisyhtye Oomph!:n toisen albumin, Spermin, julkaisemista vuonna 1994. Tärkeä kokoonpano suuntauksen alkutaipaleella oli myös Fleischmann-yhtye. Saksan media keksi termin NDH Rammsteinin ensimmäisen albumin, Herzeleidin julkaisun jälkeen


title: Neue Deutsche Härte

text: Tanssimetalli oli suosituimmillaan saksalaisella kielialueella ja Yhdysvalloissa yhdeksänkymmenluvun puolivälistä uuden vuosituhannen alkuvuosiin. Nykyisin tanssimetalli kuuluu jo rockin valtavirtaan ja kiinnostus sitä kohtaan on hiipunut. Ainoastaan Rammsteinin kaltaiset, asemansa vakiinnuttaneet bändit yltävät merkittäviin myyntilukuihin.


title: Neue Deutsche Härte

text: NDH:n nykyistä suosiota ylläpitää pitkälti juuri Rammstein, joka on myynyt yli 22 miljoonaa levyä. Yhtyeen vanavedessä on listoille noussut muitakin bändejä, mutta nämä kärsivät leimautumisesta Rammsteinin kopioiksi.


title: Wieprz

text: Wieprz on Veikselin sivujoki Keski-Puolassa. Se on 348,9 kilometriä pitkä ja Puolan yhdeksänneksi pisin joki. Wieprzin yhdistää Krzna-jokeen kanava Międzyrzec Podlaskissa.


title: Āstika ja nāstika

text: Astika (, "āstika", ”ortodoksinen” eli ”oikeaoppinen”) ja nastika (, "nāstika", ”heterodoksinen”) viittaavat hindulaisessa filosofiassa koulukuntien ja filosofien luokitteluun sen mukaan, hyväksyvätkö ne Veda-kirjojen auktoriteetin korkeimpana ilmoituksena vai eivät. Tämän määritelmän mukaisesti Nyaya, Vaisheshika, Samkhya, Jooga, Purva Mimamsa ja Vedanta ovat "astika"-koulukuntia, kun taas Cārvāka, jainalaisuus ja buddhalaisuus ovat "nastika"-koulukuntia.


title: Āstika ja nāstika

text: "Astika" on sanskriitinkielinen adjektiivi ja substantiivi, joka on johdettu sanasta "asti" (”se on [olemassa]”), ja se merkitsee ”uskovaa”, ”hurskasta” tai ”jotakuta joka uskoo [Jumalan, toisen todellisuuden tms.] olemassaolooon”. "Nastika" ("na", ”ei” + "āstika") on edellisen negatiivi, joka tarkoittaa kirjaimellisesti ”epäuskoista” tai ”epähurskasta”.


title: Āstika ja nāstika

text: Joskus termi "astika" tulkitaan tai käännetään löyhästi ”teismiksi” ja "nastika" ”ateismiksi”. Varsinainen merkitys liittyy kuitenkin Veda-kirjojen pitämiseen auktoritatiivisina tai ei: esimerkiksi Samkhya ja Purva Mimamsa -koulukunnat eivät hyväksy jumalia, mutta ne pitävät Veda-kirjoja auktoriteetteinaan, joten ne luetaan ateistisiksi "astika"-koulukunniksi.


title: Āstika ja nāstika

text: Intian monet filosofiset perinteet luokiteltiin keskiajalla kuuden oikeaoppisen hindulaisen koulukunnan järjestelmäksi, "shaddarshana" ("şaddarśana"), jotka kaikki pitävät Veda-kirjoja uskonnollisena auktoriteettinaan:Koulukunnista kolme luokiteltiin heterodoksisiksi, eivätkä ne perusta uskomuksiaan Veda-kirjoihin:Tantra-perinteillä on sekä "astikan" että "nastikan" ominaisuuksia, ja siksi ne jaetaan myös kahtia "astikaan" eli vedalaiseen ja "nastikaan" eli ei-vedalaiseen osaan, ja "astikalaiset" teokset edelleen viiteen osaan, "Śākta", "Śaiva", "Saura", "Gāṇapatya" ja "Vaiṣṇava". Tantran seuraajat pitävät Veda-kirjoja auktoriteettinaan, joten sikäli heidät voidaan lukea "astikaan".


title: Kirjomonarkit

text: Kirjomonarkit ("Peltops") on leijujen heimoon kuuluva lintusuku.


title: Taiteilijaresidenssi

text: Taiteilijaresidenssi tarjoaa mahdollisuuden määräaikaiseen työskentelyyn eri alojen taiteilijoille kotimaassa tai ulkomailla. Residenssijaksot voivat olla eri mittaisia viikosta vuoteen. Myös työskentely- ja majoitusmahdollisuudet vaihtelevat. Esimerkiksi muusikoille tarkoitetussa residenssissä on useimmiten tarjolla soittimia kuten piano, ja kuvataiteilijoille ateljeetiloja.


title: Taiteilijaresidenssi

text: Taiteilijaresidenssien tavoitteena on tarjota resursseja työskentelyyn, rohkaista vuorovaikutusta ja aktivoida taide-elämää residenssipaikkakunnalla. Taiteilijat valitaan useimmiten hakemusten perusteella, mutta joskus myös kutsumenettelyllä. Residenssin ylläpitäjä määrittelee siihen liittyvät ehdot, kuten kuinka pitkäaikaiseen käyttöön residenssi voidaan myöntää, ja minkä taiteenalan ammattilaisille se on tarkoitettu.


title: Taiteilijaresidenssi

text: Taiteilijaresidenssejä ylläpitävät esimerkiksi taidetoimikunnat, yhdistykset, kunnat ja säätiöt.


title: Taiteilijaresidenssi

text: Taiteilijaresidenssien kaltaista toimintaa on ollut pitkään. Taiteilijaresidenssien ensimmäinen vaihe oli 1900-luvun vaihteessa. Residenssejä kutsuttiin aluksi taiteilijakolonioiksi tai taiteilijasiirtokunniksi, joista ensimmäiset syntyivät 1800-luvun alussa. Worpsweden siirtokuntaa Saksassa Bremenin lähellä oli perustamassa muun muassa Rainer Maria Rilke vuonna 1889. Pohjoismaissa suosittu taiteilijakolonia oli Skagenissa Tanskassa. Myös Suomessa toimi Önningebyn taiteilijasiirtokunta Ahvenanmaalla.


title: Taiteilijaresidenssi

text: Taiteilijaresidenssejä alettiin perustaa enemmän 1960-luvulta alkaen. Niiden toimita-ajatuksena oli tarjota mahdollisuus vetäytyä työskentelemään rauhassa, mutta myös yhteiskunnallisesti suuntautuneita residenssejä syntyi. Niissä oli keskeistä yhteys paikalliseen yleisöön.


title: Taiteilijaresidenssi

text: Residenssejä perustettiin eri puolilla maailmaa yhä enemmän 1990-luvulla. Myös residenssien monimuotoisuus lisääntyi ja mukaan tuli muun muassa lähes tilaustyön kaltaisia projekteja.


title: Itse jumalat

text: Itse jumalat () on vuonna 1972 julkaistu Isaac Asimovin kirjoittama tieteisromaani. Kirja on Asimovin palkituin romaani ja omista romaaneistaan hänen suosikkinsa. "Itse jumalat" voitti Nebula-palkinnon 1972 ja Hugo-palkinnon 1973.


title: Itse jumalat

text: Kirja jakautuu kolmeen osaan, jotka julkaistiin alun perin jatkokertomuksena lehdessä. Kirjan nimi "Itse jumalat" on peräisin Friedrich Schillerin näytelmän "Orleansin neitsyt" sitaatista "Tyhmyyttä vastaan itse jumalatkin taistelevat turhaan" (, ). Sitaatista muodostuvat myös kirjan kolme osaa:


title: Itse jumalat

text: Asimovin mukaan kirjan tarina sai alkunsa 24. tammikuuta 1971 tieteiskirjallisuuden konferenssissa, jossa hän kuuli Robert Silverbergin mainitsevan eräässä keskustelussa esimerkkinä isotoopin plutonium-186. Asimov totesi Silverbergille, että sellaista isotooppia ei ole olemassa. Silverberg vastasi "Entä sitten?" Asimov lupasi näyttää millaista on todellinen kekseliäisyys ja kirjoittaa tarinan plutonium-186:sta. Hän mietti millaisissa oloissa isotooppi voisi esiintyä ja millaisia ongelmia se voisi tuoda mukanaan. Asimov kirjoitti muistiin ideoitaan, joista tarina yhtäkkiä lähti muotoutumaan. Omien sanojensa mukaan hän ei aavistanut, että tarinasta syntyisi lopulta romaani.


title: Itse jumalat

text: Juonen pääosassa on rinnakkaisuniversumi, jossa on erilaiset luonnonlait. Kuolevassa rinnakkaisuniversumissa asuvat olennot tarvitsevat energiaa, jota ne tuottavat vaihtamalla materiaa maapallon kanssa ja käyttämällä hyväksi luonnonlakien eroavaisuuksia. Tällä olisi kuitenkin lopulta se vaikutus että aurinko muuttuu supernovaksi. Kirjan ensimmäinen osa sijoittuu Maahan ja kuvaa tapahtumia ihmiskunnan perspektiivistä. Toinen osa käsittelee rinnakkaisuniversumin olentoja ja tapahtumia niiden näkökulmasta. Kolmannessa, Kuuhun sijoittuvassa, osassa tarinaa sidotaan yhteen. Erityisesti kirjan keskimmäistä osaa on ylistetty ja se on Asimovin tuotannossa poikkeuksellinen, sillä hän ei ollut siihen mennessä kirjoittanut avaruusolennoista.


title: Ner

text: Ner on joki Keski-Puolassa. Se on 134 kilometriä pitkä ja laskee Wartajokeen. Ner virtaa Puolan kolmanneksi suurimman kaupungin Łódźin halki.


title: Ritaritokko

text: Ritaritokko ("Stigmatogobius sadanundio") on pienikokoinen kala, joka elää Intian jokisuissa. Se kasvaa noin 9 cm pitkäksi. Koiraalla on harmahtavan vaaleanpunaisella pohjavärillä mustia silmäkuvioita. Evät ja pyrstö ovat liehuvan viirimäiset, etummainen selkäevä muistuttaa kruunua. Naaras on kellertävä ja sillä on pienemmät evät.


title: Ritaritokko

text: Ritaritokkoja pidetään akvaarioissa sekä makeassa että murtovedessä.


title: Huiluvarikset (suku)

text: Huiluvarikset ("Cracticus") on leijujen heimoon kuuluva lintusuku. Huiluvarikset elävät Oseaniassa ja ovat närhen ja mustarastaan kokoluokkaa. Ne ovat pääasiassa hyönteissyöjiä ja varastoivat saaliitaan orapihlajan tai muiden piikkipensaiden piikkeihin lepinkäisten tapaan. Huiluvaristen sukua pidetään lepinkäisten vastinsukuna Oseaniassa, josta lepinkäiset puuttuvat, lukuun ottamatta yhtä lajia Papua-Uudessa-Guineassa.


title: Rajajooga

text: Rājajooga (”kuninkaallinen jooga”, myös "klassinen jooga" tai usein vain "jooga") on yksi hindulaisen filosofian kuudesta ”oikeaoppisesta” "āstika"-koulukunnasta. Sen perustaviin kirjoituksiin kuuluvat Patañjalin kokoamat Joogasutrat. Rajajoogassa tavoitteena on mielen kehittäminen meditaation ("dhyana") avulla todellisuuden paremmaksi tuntemiseksi ja lopulta vapautumisen saavuttamiseksi.


title: Rajajooga

text: Termi "rājajooga" on syntynyt myöhemmin, kun tämä joogan muoto on haluttu erottaa Swami Swatmaraman haṭhajoogasta. Termi "haṭhayoga" on peräisin Svātmārāman 1400-luvun teoksesta "Haṭha Yoga Pradīpikā". Rājajoogaa on kutsuttu myös "aṣṭānga"-joogaksi (so. 'kahdeksan jäsenen jooga'). Rājajoogaa ei voi kuitenkaan samaistaa K. Pattabhi Joisin astangajoogaan, vaikka Jois katsookin edustavansa Patañjaliin periytyvää traditiota.


title: Rajajooga

text: Raja-jooga syntyi saman aikaisesti intialaisen filosofian syntymisen kanssa noin vuosina 2000-1500 eaa. (Rig-Veda, indo-eurooppalaisen kulttuurin vanhin kirjallinen teos). Veda sisälsi uskonnollis-mystisen perusluonteensa ohella myös filosofista ajattelua, kuten vaihtoehtoja olemassaolon ongelmille, arvostelua nykyoloista ja epäilyjä. Veda on Intian filosofian alku.


title: Rajajooga

text: Vedat olivat peruste Upanisadeille, joiden syntymisen ajankohta on vaikea määrittää täsmällisesti, mutta keskimääräinen arvio on noin 700-600 vuotta eaa. Upanisadien voidaan katsoa olevan kriittistä Vedojen kaikkijumalaisuuden protestia, tahtoa yksijumalaisuuteen (spiritualilistunen monomismi (käsitys, että kaikki ovat perusluonteeltaan henkeä).


title: Rajajooga

text: Veda-kauden jälkeen Intian filosofisessa kehityksessä seurasi ns. eeppinen kausi, jolloin filosofista ajattelua kehitettiin kertomarunouden muodossa. Eeppinen kausi ajoittuu noin vuosille 600-500 eaa vuoteen 200 jaa. Tänä ajanjaksona hahmottuivat myös suuret koulukunnat, vaikka ne luokiteltiin vasta myöhemmin ns. Sutra-kaudella (0 - 800 jaa.). Sutra-kauden nimi johtuu siitä, että että silloin filosofia esitettiin pääasiassa lyhyiden aforismien eli sutrojen muodossa.


title: Rajajooga

text: Rauhala, Lauri. (1986). Meditaatio. Keuruu: Otava. ISBN 951-1-09252-9


title: Julio Salinas

text: Julio Salinas Fernández (s. 11. syyskuuta 1962 Bilbao, Baskimaa, Espanja) on espanjalainen baskisukuinen entinen jalkapalloilija. Pitkä ja hontelo keskushyökkäjä muistetaan parhaiten ajastaan FC Barcelonassa.


title: Satulavuokkokala

text: Satulavuokkokala ("Amphiprion polymnus") on koralliriuttojen pyöreämuotoinen kala, jota pidetään myös meriakvaarioissa.


title: Satulavuokkokala

text: Satulavuokkokala kasvaa noin 13 cm pitkäksi. Kalan pohjaväri on tummanruskea, lähes musta. Silmän takana ja pyrstön tyvessä on valkea raita. Kalan keskiosassa on valkoinen satulanmuotoinen kuvio.


title: Satulavuokkokala

text: Satulavuokkokalat elävät Intian valtameren itäosissa ja Tyynenmeren länsiosissa.


title: Satulavuokkokala

text: Satulavuokkokalat elävät symbioosissa merivuokon kanssa. Sen suosimia lajeja ovat Stichodactyla haddoni ja Heteractis crispa.


title: Lohjan Kisa-Veikot

text: Lohjan Kisa-Veikot (LoKV) on lohjalainen urheiluseura, jolla on ollut toimintaa jääkiekossa, pesäpallossa, taitoluistelussa ja yleisurheilussa. __notoc__


title: Lohjan Kisa-Veikot

text: Jääkiekkoa Kisa-Veikoissa on pelattu jo 1950-luvulla, ja oman yhdistyksen Lohjan Kisa-Veikot Jääkiekko ry:n alle siirryttiin vuonna 1992. Seuran naisten edustusjoukkue pelasi SM-sarjassa vuosina 2008–2012. Miesten edustuskiekkoilu oli Lohjan Jääankkojen vastuulla kaudelle 2010-2011 asti jonka jälkeen miesten ja naisten toiminnasta on vastannut Lohjan Kisa-Veikot Edustusjääkiekko ry. LoKV harjoittelee ja pelaa Lohjan ja Kisakallion jäähalleissa.


title: Lohjan Kisa-Veikot

text: Pesäpallossa Kisa-Veikkojen naisten joukkue pelasi 1970-luvulla SM-sarjassa. Miesten joukkue pelasi parhaimmillaan ykkössarjassa ja oli 1980-luvulla lähellä SM-sarjaan nousua.


title: Salo HT

text: Salo HT on salolainen jääkiekkoseura. Salo HT pelaa naisten Mestistä. Salo HT:n kotihalli on Salon jäähalli.


title: Samkhya

text: Samkhya tai Sankhya (, "sānkhya", ”numero”) on yksi hindulaisen filosofian ”oikeaoppisista” astika-koulukunnista. Koulukunnan perustajana pidetään perinteisesti Kapilaa, vaikkakaan tästä ei ole historiallista varmuutta. Sankhyaa pidetään Intian filosofisista järjestelmistä vanhimpana.


title: Samkhya

text: Astika-koulukuntana Sankhya hyväksyy Veda-kirjojen uskonnollisen auktoriteetin. Koulukunnan tärkein kirjoitus on Ishvara Krishnan noin vuonna 200 kirjoittama "Samkhya Karika".


title: Samkhya

text: Sankhyan filosofia on voimakkaan dualistista. Jaottelu vertautuu länsimaisessa filosofiassa esiintyneeseen mieli–ruumis-dualismiin, mutta Sankhyassa maailma jaetaan purushaan (tietoisuus/henki) ja prakrtiin (psykofyysinen materiaalinen substanssi eli fyysinen ruumis ja psyyke/kokemuksellinen mieli).


title: Carole Merle

text: Carole Merle (s. 24. tammikuuta 1964 Le Sauze, Ranska) on entinen ranskalainen alppihiihtäjä.


title: Carole Merle

text: Merle saavutti Vailin MM-kilpailuissa 1989 hopeaa suurpujottelussa Vreni Schneiderin jälkeen. Saalbachin MM-kilpailuissa 1991 hän sai supersuurpujottelussa hopeaa hävittyään 0,11 sekuntia Ulrike Maierille. Albertvillen olympialaisissa 1992 hän saavutti samassa lajissa hopeaa jäätyään lähes puolitoista sekuntia Deborah Compagnonista. Moriokan MM-kilpailuissa 1993 hän voitti suurpujottelun maailmanmestaruuden kukistettuaan Anita Wachterin 0,4 sekunnilla. Jo vuonna 1982 hän oli saavuttanut pronssia junioreiden MM-kilpailujen syöksylaskussa.


title: Carole Merle

text: Merle voitti supersuurpujottelun maailmancupin kausilla 1988–1989, 1989–1990, 1990–1991 ja 1991–1992 sekä suurpujottelun maailmancupin kausilla 1991–1992 ja 1992–1993. Maailmancupin kokonaiskilpailussa hän sijoittui toiseksi kaudella 1991–1992 ja kolmanneksi kaudella 1992–1993.


title: Mithraculus sculptus

text: Mithraculus sculptus on pieni, kirkkaanvihreä taskurapulaji, jolla on karvaiset jalat. Se elää luonnossa Karibian koralliriutoilla. Sitä pidetään myös riutta-akvaarioissa, missä se on hyödyllinen kiusallisten kuplalevien syöjä. Englannin kielessä lajista on käytetty nimitystä "emerald crab", "smaragditaskurapu".


title: Bill Christian

text: Bill Christian (s. 29. tammikuuta 1938 Warroad, Minnesota, Yhdysvallat) on entinen jääkiekkoilija ja olympiavoittaja. Hän johti Yhdysvaltain joukkueen kultaan Squaw Valleyn olympiakisoissa 1960.


title: Bill Christian

text: Christian valittiin United States Hockey Hall of Fameen 1984 ja International Ice Hockey Federation Hall of Fameen 1998.


title: Bill Christian

text: Hänen poikansa Dave Christian kuului niin ikään olympiakultaa Lake Placidissa 1980 saavuttaneeseen USA:n kiekkojoukkueeseen.


title: United States Hockey Hall of Fame

text: The United States Hockey Hall of Fame on Evelethin kaupungissa Minnesotassa sijaitseva museo. Se esittelee Yhdysvaltain jääkiekkoilun vaiheita muun muassa erilaisten esinekokelmien avulla. USA Hockeyn nimeämille henkilöille tehdään museossa kunniaa.


title: USA Hockey

text: USA Hockey on Yhdysvaltain amatöörijääkiekkoa hallinnoiva organisaatio. Colorado Springsissä Coloradossa majaansa pitävällä järjestöllä on lähes 600 000 rekisteröityä jäsentä. Se julkaisee "USA Hockey Rules" - ja "Casebook of Ice Hockey" -nimisiä vuosikirjoja.


title: Seven Sisters (Sussex)

text: Seven Sisters on nimitys seitsemälle vierekkäisille liitukivijyrkänteelle South Downsin alueella Englannin kanaalin rannalla East Sussexin kreivikunnassa. Ne sijaitsevat Seafordin ja Eastbournen kaupunkien välissä Seven Sisters Country Park -luonnonpuistossa, joka on nykyisin osa South Downsin kansallispuistoa.


title: Seven Sisters (Sussex)

text: Seven Sistersin aluetta on käytetty elokuvissa ja televisiosarjoissa esittämään Doverin valkoisia kallioita alueen paremmin säilyneen luonnontilaisuuden vuoksi.


title: Seven Sisters (Sussex)

text: Alla on lueteltu Seven Sistersin jyrkänteiden huippujen ja pohjien nimet lännestä itään.


title: Seven Sisters (Sussex)

text: Heti Went Hill Brow'n itäpuolella sijaitsee Birling Gap. Idempänä, seuraavan kukkulan päällä, on Belle Toutin majakka ja sen takana Beachy Head.


title: Harold Peary

text: Harold Peary (synt. José Pereira de Faria 25. heinäkuuta 1908 – 30. maaliskuuta 1985 Manhattan Beach, Kalifornia) oli yhdysvaltalainen näyttelijä, joka tuli tunnetuksi radiokuunnelmasarjasta "The Great Gildersleeve". Peary esitti sarjan päähenkilöä Throckmorton P. Gildersleevea 1941–1950, kunnes hänet korvasi Willard Waterman. Hän esitti samaa hahmoa myös neljässä radiosarjaan pohjautuneessa elokuvassa 1940-luvulla. Gildersleeven jälkeen Peary esiintyi radiosarjassa "The Harold Peary Show" (tunnetaan myös nimellä "Honest Harald, The Homemaker"), mutta sarja ei saavuttanut suosiota ja sitä tehtiin vain 38 jaksoa.


title: Harold Peary

text: Harold Pearylla on kaksi tähteä Hollywood Walk of Famella.


title: Inkilänmäki

text: Inkilänmäki on Kuopion kaupunginosa, joka sijaitsee Puijon selänteen vierellä parin kilometrin etäisyydellä keskustasta.


title: Inkilänmäki

text: Inkilänmäki-Peipposenrinne(-Pihlajalaakso) -suuralueella asuu 2500 asukasta. Asukkaiden keski-ikä on korkea.


title: Inkilänmäki

text: Pihlajalaakson täydennysrakentamisalueen rakentaminen alkaa vuonna 2010. Pihlajalaaksoon valmistuu 450 asuntoa yhteensä 1 200 asukkaalle.


title: Inkilänmäki

text: Puijon (Inkilänmäen) suunnittelualueelle on sijoittunut noin 350 työpaikkaa (1.1.2008).


title: HMS Monarch (1911)

text: HMS Monarch oli Britannian kuninkaallisen laivaston Orion-luokan taistelulaiva. Alukselle oli aluksi varattu nimeksi "HMS King George V". Alus rakennettiin Armstrongin telakalla Elswickissä ja se otettiin palveluskäyttöön 1912, jolloin se liitettiin Kotilaivastoon.


title: HMS Monarch (1911)

text: Ensimmäisen maailmansodan syttyessä "HMS Monarch" liitettiin osaksi 2. Taistelulaivaviirikköä Suureen laivastoon (), joka koottiin Orion -luokan ja King George V -luokan taistelulaivoista. Se otti osaa Skagerrakin taisteluun 31. toukokuuta 1916, missä se ei kärsinyt vaurioita.


title: HMS Monarch (1911)

text: "HMS Monarch" poistettiin palvelukäytöstä 1921 ja muutettiin laivaston maalialukseksi. Alus upposi maalilaivana 20. tammikuuta 1925.


title: HMS Thunderer (1911)

text: HMS Thunderer oli Britannian kuninkaallisen laivaston Orion-luokan taistelulaiva. Alus rakennettiin Thames Ironworks and Shipbuilding Companyn telakalla ja se otettiin palveluskäyttöön 1912. Alus liitettiin koeajojen jälkeen Kotilaivastoon.


title: HMS Thunderer (1911)

text: Ensimmäisen maailmansodan syttyessä "HMS Thunderer" liitettiin osaksi 2. Taistelulaivaviirikköä Suureen laivastoon (Grand Fleet), joka koottiin Orion -luokan ja King Georg V -luokan taistelulaivoista. Se otti osaa Skagerrakin taisteluun 31. toukokuuta 1916, missä se ei kärsinyt vaurioita. Taistelussa "HMS Thunderer" ampui 37 13,5" kranaattia.


title: HMS Thunderer (1911)

text: Alukseen asennettiin lentoonlähtöalustat B- ja X-torneihin 1917.


title: HMS Thunderer (1911)

text: Washingtonin laivastosopimuksen seurauksena "HMS Thunderer" poistettiin palvelukäytöstä 1921 ja muutettiin laivaston koulualukseksi. "HMS Thunderer" myytiin joulukuussa 1926, mutta matkalla romutettavaksi se ajoi matalikolle Blythen edustalla.


title: HMS Conqueror (1911)

text: HMS Conqueror oli Britannian kuninkaallisen laivaston Orion-luokan taistelulaiva. Alus rakennettiin Beardmoren telakalla Dalmuirissa, ja se otettiin palveluskäyttöön 1912. Alus liitettiin koeajojen jälkeen Kotilaivastoon.


title: HMS Conqueror (1911)

text: Ensimmäisen maailmansodan syttyessä "HMS Conqueror" liitettiin osaksi 2. taistelulaivaviirikköä Suureen laivastoon (), joka koottiin Orion-luokan ja King George V -luokan taistelulaivoista. Se osallistui 31. toukokuuta 1916 Skagerrakin taisteluun, jossa se ei kärsinyt vaurioita.


title: HMS Conqueror (1911)

text: Washingtonin laivastosopimuksen seurauksena "HMS Conqueror" poistettiin palveluskäytöstä 1921 ja romutettiin seuraavana vuonna.


title: Francesco Borromini

text: Francesco Borromini, alkujaan "Castelli" (25. syyskuuta 1599 Bissone–3. elokuuta 1667 Rooma), oli maineikas italialainen barokkiarkkitehti. Hän suunnitteli Roomaan palatseja ja kirkkoja, joista merkittävimpiä ovat Palazzo Barberini, San Carlo alle Quattro Fontane, Sant'Ivo alla Sapienza, Sant'Agnese in Agone ja Sant'Andrea delle Fratte.


title: Francesco Borromini

text: Francesco Borromini syntyi Sveitsin Bissonessa lähellä Luganoa. 1619 hän siirtyi Roomaan ja aloitti sukulaisensa Carlo Madernon alaisuudessa kivenveistäjänä Pietarinkirkon rakennustyömaalla. Myöhemmin hän pääsi Berninin työpajaan ja hankki kokemusta rakennussuunnittelusta ja -piirtämisestä.


title: Francesco Borromini

text: Borromini osallistui Pietarinkirkon suuren baldakiinin suunnitteluun, mutta joutui riitoihin Berninin kanssa. Borrominin kohtalona oli myöhemminkin jäädä eläessään suuren kilpailijansa varjoon.


title: Francesco Borromini

text: Hänen ensimmäinen itsellinen työnsä oli S. Carlo Borromeon luostarin saneeraus ja siihen kuuluva kirkko, pienelle kulmatontille ahdettu San Carlo alle Quattro Fontane (1634), jossa on jo havaittavissa hänen tyylilleen ominainen plastinen rytmiikka ja vapauksia ottava muotokieli. Kirkon julkisivu ja kellotorni valmistuivat vasta Borrominin kuoleman jälkeen 1670.


title: Francesco Borromini

text: Eläessään Borromini ei saanut juurikaan tunnustusta, eikä hänellä paavi Innocentius X:ttä lukuun ottamatta ollut mahtavia kirkollisia suojelijoita. Melankoliasta ja masennuksesta kärsinyt arkkitehti teki itsemurhan heittäytymällä miekkaansa 3. elokuuta 1667 saatuaan päätökseen Falconierien hautakappelin. Hänet on haudattu San Giovanni dei Fiorentinin kirkkoon.


title: Francesco Borromini

text: Aikalaisilleen Borromini oli arkkitehtuurin kapinallinen ja "futuristi", jonka vallankumouksellisuus jäi useimmille käsittämättömäksi, mutta hänen kuolemanjälkeinen maineensa kasvoi ja kiiri Torinoon, jossa Guarino Guarini jatkoi Borrominin aloittamaa barokin evoluutiota. Myöhemmin Borrominin vaikutteet siirtyivät Alppien pohjoispuolelle Saksaan ja Itävaltaan, jossa myöhäisbarokin arkkitehdit Bernhard Fischer von Erlach, Johann Lukas von Hildebrandt ja Balthasar Neumann löysivät innoituksensa Borrominin muotokielestä.


title: Grimoald II

text: Grimoald II (k. 714) oli Neustrian, frankkien valtakunnan läntisen osan, major domus eli käskynhaltija vuodesta 695 kuolemaansa saakka. Hän oli Pipin Heristalilaisen ja Plektrudiksen nuorempi poika.


title: Grimoald II

text: Grimoald oli naimisissa friisien kuninkaan Radbodin tyttären Teudesindan kanssa. Grimoaldin apen palkollinen Rantgar murhasi Grimoaldin vuonna 714 tämän ollessa matkalla erään pyhimyksen haudalle. Grimoaldilla oli rakastajattarensa kanssa avioton poika Teudoald, jonka Plektrudis pyrki nostamaan Pipin Heristalilaisen lailliseksi perijäksi Pipinin kuoleman jälkeen.


title: Colossus-luokka (taistelulaiva, 1910)

text: Colossus-luokka oli Britannian kuninkaallisen laivaston taistelulaivaluokka, johon kuului kaksi nk. dreadnoughtia, "HMS Colossus" ja "HMS Hercules". Luokan alukset kuuluivat aluksi Neptune-luokkaan, mutta tehdyt muutokset tekevät niistä niin paljon luokasta poikkeavia, että ne normaalisti lasketaan omaksi luokakseen.


title: Colossus-luokka (taistelulaiva, 1910)

text: Colossus-luokka poikkesi edeltäjästään apuaseiden sijoittelussa. Tämä luokka oli viimeinen Kuninkaallisen laivaston taistelulaivaluokka, jonka pääaseina olivat 12" (305 mm) tykit. Luokka oli myös ensimmäinen taistelulaivaluokka, johon asennettiin 21" torpedoputket. Tällä uudella aseella saavutettiin tehokas 6000-7000 yardin kantama ja torpedon nopeus oli jopa 45 solmua lyhyille etäisyyksille.


title: Colossus-luokka (taistelulaiva, 1910)

text: Panssarointia oli palautettu HMS Dreadnoughtin 11" paksuuteen, mutta samalla heikennettiin sisäisiä rakenteita painon liiallisen kasvun estämiseksi. Aluksella oli ainoastaan yksi masto kytkettynä etummaiseen savupiippuun, mikä oli havaittu epäonnistuneeksi ratkaisuksi jo HMS Dreadnoughtissa.


title: Colossus-luokka (taistelulaiva, 1910)

text: Koneet oli jaettu kolmeen eri osastoon aikaisemman kahden sijasta. Koneet olivat kuitenkin samanlaiset kuin edeltäneessä luokassa. Tällä saavutettiin keskimmäisen koneen itsenäinen käyttö risteilynopeudella ajettaessa sekä toivottiin saatavan parempi tasapaino vuodonsattuessa.


title: Dakotat

text: Dakotat (omakielinen nimi I'santi, tunnettu myös nimellä "santee") ovat Pohjois-Amerikan intiaaneja, jotka eurooppalaisten saapumisen aikoihin asuivat nykyisen Minnesotan osavaltiossa. He olivat osa suuresta siouxien kansakunnasta, joka muodostui dakotoista, lakotoista ja nakotoista. Dakotat edustivat tämän kieliperheen itäisintä haaraa. Se jakautui neljään heimoon, jotka olivat "mdewakantonit", "sissetonit", "wahpetonit" ja "wahpekutet". Heimot muodostivat neljä tulta siouxien "seitsemästä tulesta".


title: Dakotat

text: Eurooppalaisten ja siouxien ensimmäinen historiallinen kohtaaminen tapahtui keväällä 1660 ranskalaisten tutkimusmatkailijoiden Pierre Radissonin ja Médard Chouartin tavatessa dakotoja itäisessä Minnesotassa tai luoteisessa Wisconsinissa. Intiaanit ovat todennäköisesti kuuluneet mdewakantonien heimoon, joka oli muita dakotojen ryhmiä suurempi ja joita ranskalaiset kutsuivat nimellä "Gens Du Lac" (Järvien kansa). Tutkimusmatkailijoiden on kerrottu edesauttaneen dakotain ja cree-intiaanien välisessä rauhanneuvottelussa saman vuoden aikana.


title: Dakotat

text: Suurin osa Minnesotan ja Wisconsinin dakotoista luopui seuraavan vuosisadan aikana metsäintiaanien kulttuuristaan siirtyessään Pohjois-Dakotan tasangoille, jossa he omaksuivat paimentolaiskansojen liikkuvan elämäntavan. Dakotojen muuttoliikkeen takana ei ollut kuitenkaan eurooppalaisten kasvava asutus, vaan he joutuivat vetäytymään länteen ojibwojen tieltä, jotka hyvin aseistettuina työntyivät yhä syvemmällä dakotojen maahan. Lopulliseksi rajaksi jäi Mississippijoki, jonka yli ojibwat eivät tulleet dakotojen perässä.


title: Dakotat

text: Vuonna 1851 dakotat joutuivat jättämään pääosan maistaan Yhdysvaltain hallituksen painostaessa heidät siirtymään pieneen reservaattiin Minnesotajoen varrelle. Vuonna 1857 Yhdysvallat leikkasi reservaatista puolet pois ja siirsi näin saadut maat omaan käyttöönsä.


title: Dakotat

text:
Vuosi 1860 merkitsi Pohjois-Amerikan monille intiaanireservaateille muutosten aikaa. Muutokset alkoivat presidentti Abraham Lincolnin astuttua virkaan. Hän edusti uutta republikaanista puoluetta ja demokraattisen puolueen kannattajat saivat väistyä monista tehtävistään. Myös dakota-reservaatti sai uudet intiaaniagentit, jotka osoittautuivat työssään kokemattomiksi. Monet asiat, jotka olivat toimineet aiemmin tehtyjen sopimuksien mukaan, riistäytyivät käsistä. Dakotat jäivät talvella 1861–1862 ilman vuosittain maksettua määrärahaansa, ja lisäksi heille toimitetut ruoka-annokset eivät saapuneet perille. Ankaran talven ja ravinnon niukkuuden yhteisvaikutuksena dakotain olot reservaatissa huononivat merkittävästi.
Tilanteen vuoksi dakota-lähetystö kävi neuvotteluja reservaattinsa asiamiehen ja Minnesotan rikkaiden kauppiaiden kanssa. Intiaanit pyysivät ruokaa osavaltion yksityisten omistajien ruokavarastoista. Asiamies kieltäytyi, ja hänen mielipiteeseensä yhtyi kauppias nimeltään Andrew Myrick historiallisella lausahduksellaan: ”Jos heillä on nälkä he voivat syödä heinää tai omia ulosteitaan!” Huonosti englantia ymmärtävät dakotat halusivat tulkin kääntävän lauseen heille. Hetken emmittyään tulkki noudatti toivomusta. Kun dakota-lähettiläät ymmärsivät Myrickin sanojen sisällön heidän keskuuteensa laskeutui hiljaisuus. Mdewakanton-dakotojen päällikkö Little Crow yritti vielä puhua rauhan puolesta, mutta nuoret soturit olivat kurkkuaan myöten täynnä valkoisen miehen valheita, kieroiluja ja ivallisia puheita eivätkä kuunnelleet häntä. Little Crow taipui enemmistön tahtoon ja kokosi sotureita kaikista dakotojen neljästä heimosta ja asettui itse sotajoukon johtoon.
18. elokuuta 1862 dakotat avasivat tulen hyökkäämällä valkoisen väen asutuksille ja kauppa-asemille. Ensimmäisen päivän hyökkäyksissä kuoli 400 valkoista, joista 23 oli Fort Ridgelyn vapaaehtoisia jalkaväen miehiä Taistelujen toisena päivänä surmattujen joukosta löytyi kauppias Andrew Myrick. Dakotat eivät olleet unohtaneet häntä eivätkä hänen sanojaan: kauppiaan suu oli ennen hänen kuolemaansa sullottu täyteen ruohoa.


title: Dakotat

text: Kolmannen päivän hyökkäyksissä Little Crown joukot yrittivät vallata Fort Ridgelyn linnakkeen, mutta kokivat runsaita tappioita. Toinen yritys kaksi päivää myöhemmin päättyi dakotojen sadan soturin menetykseen. Little Crow sotureineen vetäytyi. Elokuun 23:ntena päivänä dakotojen toinen sotajoukko teki rynnäkön saksalaisten siirtolaisten asuttamaan New Ulmiin, joka osoittautui hyvin varustelluksi. Vaikka dakotat onnistuivat sytyttämään osan kylästä tuleen, saksalaisten vastarinta oli yllättävän kova. Päivän kestäneiden taistelujen päätteeksi kapinalliset poistuivat sotatantereeksi muuttuneesta kylästä.